Prvi sučaj je otkriven na prelazu Batrovci kada je na izlazu iz zemlje za detaljan pregled izdvojen automobil italijanskih registarskih oznaka.\nKako navode iz Uprave carine, u providnoj kesi, sakrivenoj ispod zadnjeg sedišta automobila, carinici su pronašli ukupno 95.000 evra, od kojih je putnicima vraćeno po 10.000 koliko se preko granice može preneti bez prijavljivanja.\nO sudbini preostalih 75.000 odlučiće nadležni prekršajni sud u hitnom postupku.\nNarednog dana je i na beogradskom aerodromu zaplenjeno 7.000 evra, koliko je preko dozvoljenog limita nosio sa sobom jedan državljanin Srbije.\nAutomobil u kome je bilo sakriveno 95 000 evra Batrovci\nCariniku, koji ga je ipak zaustavio rekao je da sa sobom pored ličnog prtljaga nosi i dozvoljenih 10.000 evra.\nMeđutim, prilikom detaljnog pregleda utvrđeno je da putnik kod sebe ima 17.000 evra, što je prethodno trebalo da prijavi na ulasku u zemlju.\n- On je neprijavljene devize skrivao u torbici sa dokumentacijom, koja se nalazila u ladici ispred suvozačkog sedišta njegovog automobila rumunskih registarskih oznaka - navode iz Uprave carine.\nKod vozača na Horgošu zadržano 100.000 EVRA\nSvetski prvak u kik-boksu Nikola Stošić (36) uhapšen je juče u Smederevu sa još trojicom muškaraca zbog sumnje da su pretukli suvlasnika jednog ugostiteljskog objekta i dva gosta. Uhapšena četvorka se navodno sumnjiči i za pokušaj iznude.\n"ĆU DA TE UBIJEM BUDALO JEDNA, UNAKAZIĆU TE!" Par iz Niša godinama držao uglednog doktora kao roba, svakodnevno mu upućivali gnusne pretnje, a sad su ZANEMELI PRED SUDOM\nNebojša Nikolov (46) iz Niša I njegova vanbračna supruga Dragana Petrović (32), koji su optuženi za trgovinu ljudima jer su od marta 2019. do marta 2021. godine u Nišu, pretnjama i silom držali poznatog niškog kardiologa doktora Jozefa G. u cilju eksploatacije njegovog rada i uspostavljanja ropskog odnosa, na današnjem nastavku suđenja saopštili su da će se u ovoj fazi postupka braniti ćutanjem, do odluke suda koje se svedoke saslušavati.\n(UŽIVO) KRKA - PARTIZAN Nema stajanja za crno-bele: Duel u Sloveniji kad mu vreme nije


Nakit Bojane Ristevski na izložbi pod nazivom "Talisman"\nNa svojoj drugoj samostalnoj izložbi, koja se otvara 17. aprila u 19 časova u Maloj galeriji ULUPUDUS-a, umetnica će predstaviti svojevrsni nastavak istraživanja forme, koji nam je u ovoj galeriji po prvi put prikazala pre nepune dve godine.\nIzložba će biti otvorena do 25. aprila 2018.\nBojana Ristevski rođena je u Beogradu 1985. godine. Diplomirala je na Fakultetu primenjenih umetnosti 2009. na Odseku za keramiku. Učestvovala je na mnogim izložbama i projektima u Srbiji i inostranstvu. Članica je ULUPUDS-a i udruženja "Blatobran" Živi i radi u Ljubljani.\nTAGOVI: umetnicaIzložbaSamostalna izložbanakit


Snabdijevanje Sirije sistemima S-300 smanjilo vjerovatnoću postizanja ciljeva izraelske agresije - SAHAR Balkan\nSnabdijevanje Sirije sistemima S-300 smanjilo vjerovatnoću postizanja ciljeva izraelske agresije\nNov 08, 2018 12:10 Europe/Sarajevo\nSirijski general objasnio da Turska namjerno odlaže povratak provincije Idlib pod kontrolu sirijske države...\nIsporuka sistema S-300 Siriji smanjila je na minimum vjerovatnoću da mogući napadi Izraela na Siriju budu uspješni, izjavio je u intervjuu za Sputnik načelnik političke uprave vojske Sirije, brigadni general Hasan Ahmad Hasan.\n„U vojnoj strategiji ne postoji pojam nulte vjerovatnoće. Ne možemo da kažemo da je ova vjerovatnoća svedena na nulu“, odgovorio je Hasan na pitanje o vjerovatnoći novih napada Izraela na Siriju nakon isporuke S-300.\n„Zato što govorimo o otvorenom nebu, proširenim granicama, različitim tehnologijama… Zato ne mogu da kažem da na kraju toga neće biti, ali vjerovatnoća postizanja ciljeva ove agresije svedena je na minimum“, istakao je Hasan.\nOn je napomenuo da se tokom sirijskog rata ispoljio jedan od njegovih aspekata — takmičenje, između ostalog, ruske vojne industrije i „američko-atlantske“.\nSirijski general je objasnio i da Turska namjerno odlaže povratak provincije Idlib pod kontrolu sirijske države, ali da će se to u svakom slučaju desiti.\nHasan je podsjetio da su tri zone deeskalacije, stvorene u okviru procesa rješavanja krize u Astani, vraćene pod kontrolu sirijske države.\n„Sa stanovišta logike i naučnog pristupa stvarnosti dokazano je da Idlib neće biti izuzetak u punom smislu te riječi. Turska može da odlaže rokove, može da manevriše… Međutim, u svakom slučaju, uprkos činjenici da je Turska ispostava NATO-a, sudbina Idliba i ostatka sirijskih teritorija će biti ista — svi će se vratiti u okrilje domovine, očišćeni i oslobođeni od terorizma, njegovih pokrovitelja i strukture“, naglasio je Hasan.\nHasan je napomenuo da se u slučaju tri zone deeskalacije pokazala koordinacija ruske diplomatije i vojnih operacija sirijske vojske.\nPrema rusko-turskom memorandumu potpisanom u Sočiju 17.septembra, nakon pregovora predsjednika Rusije i Turske, do 15. oktobra je trebalo da se formira demilitarizovana zona dubine 15-20 kilometara u Idlibu. Međutim, Turska je zatražila dodatno vrijeme i odlaganje početka zajedničkih patrola u Idlibu zbog nemogućnosti da garantuje uslove bezbjednosti sa svoje strane.\nSirijske vlasti će ponovo preuzeti kontrolu nad okupiranim Afrinom političkim metodama, a ukoliko one ne prorade, vojska će primijeniti silu, dodao je sirijski general.\n„Sirijci će uspješno povratiti Afrin, i ne samo Afrin, pod kontrolu države, bilo kroz odličan politički proces ili proces poravnanja. A ako na kraju ne bude takvih opcija, vojska neće sjediti skrštenih ruku kada situacija zađe u ćorsokak“, istakao je Hasan.\nOn je naglasio da je ulazak Turske u Afrin u suprotnosti sa međunarodnim pravom. Hasan je skrenuo pažnju na činjenicu da je Turska obezbijedila priliv velikog broja terorista preko svoje granice s Sirijom.\nGeneralštab Turske objavio je 20. januara početak operacije „Maslinova grančica“ protiv kurdskih snaga u sirijskoj oblasti Afrin. Zajedno sa turskim snagama u operaciji učestvuju borci Slobodne sirijske armije. Damask je osudio tursku invaziju i optužio je da podržava teroriste. Kremlj je pozvao sve strane da pokažu uzdržanost i poštuju teritorijalni integritet Sirije.\nHasan je objasnio da sirijske vlasti namjeravaju da povrate sve teritorije koje se nalaze po okupacijom turskih, američkih i drugih snaga.\n„Oni koji smatraju da će Sirija ostaviti i pedalj svoje zemlje pod kontrolom turskih, američkih ili nekih drugih snaga, treba ponovo da razmisle“, istakao je Hasan.\nOn je dodao da postoji nekoliko načina za povratak teritorije: Sirija može da povrati teritoriju ili preko procesa mirovnog poravnanja ili da primijeni silu u slučaju neuspjeha političkih metoda.\nKomentarišući prisustvo SAD u Siriji, Hasan je naveo da SAD i njeni saveznici, umjesto da se bore protiv terorista u Siriji, oni ih podržavaju.\n„Ova koalicija rukovodi ISIL-om i kontroliše njihovu aktivnost. Upravo ona im raspoređuje zadatke po grupama, odnosno daje uloge, ni manje ni više… Činjenica koja je dokazana čitavom svijetu je da se Sjedinjene Američke Države i njihove pristalice ne bore protiv terorizma, već se samo pretvaraju da se bore protiv njih, same ili preko Sirijskih demokratskih snaga“, konstatovao je Hasan.\nKao dokaz za to, general je nazvao saopštenja da su lideri ISIL-a više puta izvoženi iz ratnih oblasti na bezbjedna mjesta američkim avionima i helikopterima.


Đorđe Radinović je uime Srpske napredne stranke rečima, ali i plakatima doslovce garantovao - poštenu vlast i borbu protiv lopovluka, razbojništva i korupcije. Ova karijera, bar prema sudskim podacima, počela je 13. novembra 1984. godine, kada je Radinović osuđen na kaznu zatvora od jedne godine zbog učinjenog krivičnog dela teške krađe.\nIste godine je osuđen na kaznu zatvora od četiri meseca zbog falsifikovanja isprave. Kroz godinu dana, oktobra 1999. osuđen je na zatvor od šest meseci zbog krivičnog dela - teško delo protiv bezbednosti saobraćaja.\nA onda u Radinovićevoj „biografiji“ sledi pauza do 26. marta 2008. Tada su mu prilikom pretresa kuće oduzeti: kamion-cisterna, cisterna, pumpa marke “honda”, tri plastična creva za pumpu i mobilni telefon. Priveden je i saslušan, a posle sprovedene istrage 3. decembra podignuta je optužnica za - krijumčarenje. Ovaj sudski postupak nije završen. Prema saznanjima “Blica” advokat predsednika opštine tražio je sastanak sa nadležnima kako bi se dogovorili o uslovima za sporazum o priznanju krivice.


Srbi s KiM krenuli peške za Beograd na miting "Budućnost Srbije" | Srbija izbori 2020\nVučić: Uskoro će organi stranke, pa ću biti samo predsednik građana\n» Srbi s KiM krenuli peške za Beograd na miting "Budućnost Srbije"\nSrbi s KiM krenuli peške za Beograd na miting "Budućnost Srbije"\nGrupa Srba sa KiM uputila se danas pešice ka Beogradu, kako bi prisustvovala skupu koji će biti održan 19. aprila u okviru kampanje "Budućnost Srbije".\nSrbi sa KiM, kako javlja Televizija Most, nose barjake sa zastavama Srbije, a na čelu kolone je transparent sa porukom "Srbi sa KiM za Srbiju i Vučića", i, kako kažu, na ovaj korak su se odlučili kako bi podržali politiku predsednika Aleksandra Vučića, u kojoj vide jedinu garanciju svog opstanka u južnoj pokrajini.\n"Želimo da pokažemo našem predsedniku kakvu podršku ima od Srba sa KiM", rekao je novinarima jedan od učesnika ovog poduhvata Miloš Jovanović.\n"Mi verujemo u politiku Aleksandra Vučića, verujemo u ono što radi za celu Srbiju i za nas na KiM. Molio bih građane u centralnoj Srbiji da podrže ovu našu spontanu inicijativu", kaže Dejan Marijanović.\nPrema rečima Nenada Vukadinovića, ovaj marš ka Beogradu za cilj ima iskazivanje podrške nastojanjima predsednika Vučića očuva srpstvo na KiM. "Nekada su hrabri vojnici branili Kosovo na Košarama, a sada mi običan narod branimo Kosovo ovde na severu i u južnim enklavama", poručio je Vukadinović.\nI Nenad Georgijev kaže da je politika predsednika Vučića jedina garancija ostanka i opstanka Srba na svetoj kosovsko-metohijskoj zemlji. "Dok se radi ovde o našoj glavi, neki ljudi kao što su Obradović, Jeremić i Đilas žele radi svog ličnog interesa da unište i nas i Srbiju. Pozivam sve ljude dobre volje da izadju i da nas podrže i ohrabre i ako je moguće da nam se pridruže na ovom putu za budućnost Srbije", rekao je Georgijev.\n"Mi smo se okupili da ispratimo naše sugradjne koji žele ovim poduhvatom da pokažu koliko su spremni da podrže politiku koju predvodi Aleksandar Vučić. Svi smo svedoci u kakvoj se situaciji nalazi srpski narod na prostoru KiM. Ovo je lep gest i pun izazova, ali ovi mladi ljudi pokazuju da su spremi da svoju decu ovde školuju i da ovde grade svoju budućnost", kazao je Todić.\nSrbi su se na put ka Beogradu uputili iz opštine Leposavić, sa administrativnog prelaza Jarinje, a do glavnoga grada pešačiće preko Raške, Ušća, Kraljeva, Mrčajevaca, Preljine, Ljiga i Stepojevca.


TENKOM NA BOLNICU Izraelske snage gađale objekat u blizini Golanske visoravni\nIzraelski tenk gađao je zgradu bolnice u sirijskoj pokrajini Kuinetra, u blizini Golanske visoravni, usled čega je prouzrokovana materijalna šteta, javili su sirijski mediji.\nSirijska novinska agencija Sana javila je da u napadu nije bilo žrtava i da je pogođeni objekat već ranije uništen.\n"Meta napada bila je bolnica u Kuinetri, koja je uništena nakon što je pogodilo nekoliko tenkovskih granata", javila je televizija "El ikbarija".\nTelevizija je prenela da je meta napada bila i opservatorija u naselju DŽubata el Hašab.\nNapad je usledio nakon što je Moskva u petak, 8. februara, upozorila Izrael da prekine vazdušne napade u Siriji.\nZamenik ruskog ministra spoljnih poslova Sergej Veršinin izjavio je za "Sputnjik" da takvi napadi na suverenu teritoriju Sirije moraju biti zaustavljeni i isključeni.\n"Bilo kakvi napadi dodatno destabilizuju situaciju. Niko ne bi trebao da sprovodi akcije koje iizlaze iz okvira borbe protiv terorizma", istakao je Veršinin.\n"MI SMO SE OSVETILI" Iranske snage napale izraelske ciljeve na Golanskoj visoravni, usledio momentalni KONTRANAPAD (VIDEO)


Općina Kalesija uz saradnju sa World Vision obezbjedila 40.000 KM za nabavku plastenika i pilića – Radio Studio D ::: 99,40 i 97,40 FM\nOpćina Kalesija uz saradnju sa World Vision obezbjedila 40.000 KM za nabavku plastenika i pilića\nMi od ranije imamo dobru saradnju sa predstavnicima World Vision-a i ta saradnja je nastavljena i kroz ove projekte. Želimo da našem stanovništvu pomognemo da kroz plasteničku proizvodnju povrća ostvare neku dobit za sebe, kazao je općinski načelnik Sead Džafić.\nOn ističe da će za nabavku plastenika World Vision dati 40 posto sredstava kao i Općina Kalesija, dok će korisnici imati učešće od 20 posto s tim da dobijeni plastenik neće moći prodati određeni period.\nKako je predviđeno Sporazumom, 20.000 KM biće usmjereno za porodice koje žele brojler piliće, a isti toliki iznos bit će za one koji žele plastenike.\nProjekat bi trebao da se realizira do sredine avgusta, a u narednim danima će biti objavljen i Javni poziv te usovi i kriteriji za dodjelu plastenika i brojler pilića.\nPrevious article Biciklisti MTB Gradina odali počast žrtvama genocida u Srebrenici\nNext article “Denise živiš”: Održan memorijalni turnir Denis Kaltić


MJESEČNI HOROSKOP ZA PREDSTOJEĆE PRAZNIKE - pravdabl.com\nMJESEČNI HOROSKOP ZA PREDSTOJEĆE PRAZNIKE\npravdabl.com — 12/23/2018\nPosao – Vaše snalaženje u poslu koji zahtjeva kreativnost i akciju, doći će do izražaja poslije 1. januara, kada vaš vladalac Mars, simbol inicijative, ulazi u vaš znak. U vrijeme djelimičnog pomračenja Sunca, oko 6. januara, kada i Uran kreće direktnim hodom preko Ovna, izbjegavajte rasprave sa osobama na položaju. Ulaskom Merkura, planete komunikacije u polje karijere, početkom januara, kreće povoljniji period za vas. U vrijeme prve Mjesečeve četvrti, 14. januara, klonite se nepotrebnih troškova.\nLjubav – Zaljubljujete se na prvi pogled, a da onoga ko vam se dopada niste ni upoznali. Upravo takva situacija moguća je poslije 7. januara kada Venera, vladalac polja ljubavi ulazi u znak Strijelca. Krajem perioda, možete i da se “ohladite”, samo zato što ta osoba neće opravdati sliku koju ste u svojoj glavi stvorili o njoj. Sredinom perioda, partner može da pokaže ljubomoru, kada ćete u bijesu izgovoriti i ono što ne mislite.\nZdravlja – Virusna infekcija.\nPosao – Vaša praktičnost biće u prvom planu do kraja godine, budući da niste skloni rizikovanju i radije se priklanjate sigurnim i već oprobanim metodama u poslu, za šta će vam se ukazati prilika u drugoj polovini perioda, kada vaš vladalac Venera, planeta novca, ulazi u astrološku kuću novca. U vrijeme djelimičnog pomračenja Sunca, oko 6. januara, izbjegavajte dogovore, kao i potpisivanje ugovora sa strancima. Prva Mjesečeva četvrt, 14. januara, donosi vam mogućnost odlaska na kraći put u inostranstvo.\nLjubav – Budući da ste u zajednici, uglavnom, pobornik patrijarhalnih odnosa, posesivni ste i zahtjevate potpunu partnerovu posvećenost, naročito ako ste muškarac. Međutim, poslije 6. januara, kada Uran kreće direktnim hodom, moguće su rasprave sa voljenom osobom, zato što ona neće želiti da prihvati stavove koje joj namećete. Ukoliko ste slobodni, vašu pažnju poslije 7. januara može da privuče neko ko često putuje zbog posla.\nZdravlje – Briga za člana porodice.\nPosao – Vi ste kao stvoreni za poslove u kojima možete da upotrebite svoju mentalnu i fizičku pokretljivost, pronicljivost, elokvenciju i snalažljivost, a prilika za to ukazaće vam se već poslije 5. januara. Tog dana, vaš vladalac Merkur, ulazi u astrološku kuću novca, zbog čega ćete biti u mogućnosti da se dogovarate o novim poslovnim aranžmanima. U vrijeme pomračenja Sunca, oko 6. januara, nemojte da pokrećete privatni biznis, a u vrijeme prve Mjesečeve četvrti, 14. januara, izbjegavajte rizične finansijske transakcije.\nLjubav – Privlače vas neosvojive tvrđave, a od partnera, uglavnom, očekujete da vas zabavlja i da uvijek toleriše vaše promjene raspoloženja. Međutim, situacija do kraja decembra ne ide vam u prilog, budući da će voljena osoba očekivati da pokažete nešto više razumijevanja za nju. Poslije 7. januara, kada Venera, simbol ljubavi, ulazi u kuću emocija, slobodni predstavnici vašeg znaka, mogu da upoznaju šarmantnu osobu na nekoj proslavi.\nPosao – Praktična crta vašeg karaktera doći će do punog izražaja već poslije 1. januara, kada Merkur, planeta logike i komunikacije, ulazi u astrološko polje partnerskih odnosa, donoseći vam nove ponude. U drugoj polovini perioda, dogovori sa strancima iz prekookeanskih zemalja donose vam povećanje prihoda. Pošto volite sigurnost, neće vam biti teško da se u posljednjoj sedmici perioda bavite i nekim monotonim poslovima, samo zato što ćete od njih imati finansijsku korist.\nLjubav – Predstavnici vašeg znaka pod uticajem su Mjeseca, simbola emocija, porodice i doma, zbog čega vam mnogo znači podrška emotivnog partnera. Do kraja decembra, muški Rakovi rođeni u prvoj dekadi biće u potrazi za nekim ko će brinuti o njima, dok će dame Račice pokazati majčinski odnos prema partneru. U drugoj polovini perioda, voljena osoba potrudiće se da vam pokaže koliko joj značite, naročito ako ste u braku ili dužoj vezi.\nPosao – Posjedujete veliku ambiciju i jaku volju, a takođe ste i odličan organizator, zbog čega ćete poslije 1. januara, kada Mars ulazi u znak Ovna, preuzeti stvar u svoje ruke. Sve što ste do tada planirali dobiće mnogo više smisla, pa ćete moći da realizujete većinu poslovnih poduhvata. U vrijeme djelimičnog pomračenja vašeg vladaoca Sunca, oko 6. januara, obratite pažnju na odnos sa saradnicama i koleginicama. Prva Mjesečeva četvrt, 14. januara, opominje da izbjegavate nepotrebne troškove.\nLjubav – Volite da dominirate u vezi, a od partnera očekujete da vam se prilagodi, mada poslije 6. januara neće biti tako, budući da Uran, vladalac astrološke kuće partnerskih odnosa, kreće direktnim hodom. Zbog toga voljena osoba može pokušati da vam nametne svoje stavove i mišljenje, naročito ukoliko se radi o nekom vatrenom znaku. Slobodni Lavovi, u poslednjoj nedjelji perioda, mogu da upoznaju Vagu ili Vodoliju.\nPosao – Vaš znak je pod uticajem Merkura, planete logike, zbog čega će vaša inteligencija, spretnost i elokvencija, poslije 5. januara, kada ova planeta ulazi u astrološko polje kreativnosti, biti u prvom planu. U vrijeme djelimičnog pomračenja Sunca, oko 6. januara, uspjećete da se dogovorite u četiri oka o poslovnom poduhvatu sa partnerima iz inostranstva. U vrijeme prve Mjesečeve četvrti u vašem astrološkom polju posla, 14. januara, klonite se konflikata sa saradnicima i kolegama.\nLjubav – Teško sklapate poznanstva, zamjeraju vam na hladnoći i distanciranosti, ali zvijezde će vam, do kraja godine, ipak biti naklonjene. Velike su šanse da u poslednjoj nedjelji decembra upoznate nekoga ko će vas zaintrigirati do te mjere da nećete moći da prestanete da mislite o toj osobi. Poslije 7. januara, kada Venera, planeta ljubavi, ulazi u znak Strijelca, može da vam se udvara neko ko je zauzet, ukoliko ste rođeni u prvoj dekadi.\nPosao – Vaš znak je poznat po vještini diplomatije i sposobnosti taktiziranja, koje će doći do punog izražaja u prvoj polovini perioda. Od vaše procjene zavisiće uspjeh saradnje sa strancima ili osobom koja često putuje, zbog posla. U vrijeme djelimičnog pomračenja Sunca, oko 6. januara, izbjegavajte kupoprodaju nekretnina i ugovaranje građevinskih poslova. Pozicije Merkura i Urana, vladalaca astroloških kuća inostranstva i kreativnosti, donose vam mogućnost povećanja prihoda.\nLjubav – Pod uticajem ste vašeg vladaoca Venere, planete ljubavi i novca, čija pozicija sredinom perioda najavljuje mogućnost susreta sa starom simpatijom. Od 1. januara jača uticaj Marsa, vladaoca kuće ljubavi, kada vas očekuje susret sa osobom koja nosi uniformu na radu. Poslije 6. januara, Uran kreće direktnim hodom, što vas može postaviti u situaciju da morate da birate između dvije osobe koje će podjednako okupirati vašu pažnju.\nZdravlje – Čuvajte se respiratornih infekcija.\nPosao – Malo ko može da vas nadmaši kada se usredsredite na neki cilj, što će vašoj konkurenciji, po ko zna koji put, postati jasno poslije 5. januara, kada Merkur, planeta biznisa i komunikacija, ulazi u vaše astrološko polje posla. Budući da vaš vladalac Mars, simbol akcije, od 1. januara, prelazi preko polja finansija, očekuje vas naporan period, ali i veća zarada. U vrijeme prve Mjesečeve četvrti, 14. januara, rastu šanse za obnovu saradnje sa partnerima iz zemalja njemačkog jezičkog područja.\nLjubav – Kriterijumi su vam vrlo visoki, zbog čega vašu pažnju, pogotovo u ovom periodu, ne može da privuče bilo ko. U vrijeme pomračenja Sunca, oko 6. januara, kada i Uran kreće direktnim hodom, poziv od nekoga ko stiže s nekog puta ili iz inostranstva, može da vam promjeni život. Poslije 7. januara, kada Venera ulazi u drugu astrološku kuću, preko poslovnih kontakata očekuje vas susret sa vrlo šarmantnom osobom.\nPosao – Pod uticajem ste vašeg vladaoca Jupitera, planete srećnih okolnosti i kontakata sa strancima, koji poslije 12 godina prelazi preko vašeg znaka donoseći vam nove poslovne šanse. Ojačana pozicija Marsa, simbola inicijative, poslije 1. januara sportistima i umjetnicima donosi nove ponude i mogućnosti da iskažu svoj kreativni potencijal. U vrijeme pomračenja Sunca, 6. januara, izbjegavajte kupoprodaju nekretnina, a 14. januara, u vrijeme prve Mjesečeve četvrti, dogovore sa strancima.\nLjubav – Aspekti Merkura, vladaoca vaše astrološke kuće ljubavi, poslije 5. januara, govore o mogućnosti da upoznate osobu koja nosi uniformu na radu. Direktan hod Urana, simbola više sile, preko kuće ljubavi, poslije 6. januara, najavljuje odlazak na zajednički put sa partnerom. Sa Venerom, planetom ljepote, ljubavi i novca u vašem znaku, poslije 7. januara, bićete magnet za suprotni pol, zbog čega će mnogi želiti da se nađu u vašem društvu.\nZdravlje – Konzumirajte biljne čajeve.\nPosao – Vama upravlja Saturn, planeta discipline i pravičnosti, zbog čega će u ovom periodu, osim tih osobina, doći do izražaja i vaša ambicija i kreativnost. Umjetnici i sportisti rođeni u prvoj dekadi znaka, već od 1. januara, kada jača uticaj planete akcije, njegovim ulaskom u Ovna, mogu se naći pred novim izazovima u karijeri. U vrijeme pomračenja Sunca, oko 6. januara, klonite se nepotrebnih troškova, a 14. januara, u vrijeme prve Mjesečeve četvrti, izbjegavajte konflikte sa saradnicima.\nLjubav – Djelujete hladno, rezervisano i strogo, a u suštini ste emocionalno veoma ranjivi, zbog čega ćete u prvoj polovini perioda čak morati da prođete kroz neku vrstu testiranja. Voljena osoba, poslije 5. januara, vjerovatno će pokušati da vam nametne svoje stavove, što vas može dodatno opteretiti. Poslije 7. januara, kada Venera ulazi u astrološko polje tajni, neko koga ste nedavno upoznali može da postane predmet vaših maštanja.\nZdravlje – Izbjegavajte ljutu i začinjenu hranu.\nPosao – Početkom Nove godine vaš vladalac Uran, planeta preokreta i više sile, kreće direktnim hodom, donoseći vam brojna iznenađenja. Poslije 5. januara možete da se nadate susretima sa potencijalnim poslovnim partnerima, zahvaljujući kojima ćete uspjeti da dogovorite dugoročnu, isplativu saradnju. U vrijeme prve Mjesečeve četvrti, 14. januara, novac vam pristiže preko poslova sa strancima iz zemalja njemačkog jezičkog područja. Krajem perioda izbjegavajte rizične finansijske transakcije.\nLjubav – U vrijeme pomračenja Sunca, vladaoca astrološke kuće partnerskih odnosa, oko 6. januara, možete da upoznate osobu od koje vas djeli veća razlika u godinama. U isto vrijeme i Merkur, vladalac kuće ljubavi, ulazi u znak Jarca, zbog čega ćete se naći u iskušenju da uđete u tajnu ili paralelnu vezu sa nekim čijem ćete šarmu teško odoliti. Poslije 7. januara, na putu ili predavanju, udvaraće vam se osoba koja često putuje, zbog posla.\nPosao – Pod uticajem vašeg vladaoca Neptuna, planete kreativnosti i umjetničkog nadahnuća, u svaki dio svog života pa i u posao unosite mnogo strasti i emocija. Poslije 7. januara, kada Venera, simbol novca, ulazi u znak Strijelca, očekuju vas novi poslovni izazovi. Veće su šanse da uspostavite saradnju sa strancima iz skandinavskih zemalja, koja će rezultirati i povoljnijom situacijom na finansijskom planu. U vrijeme prve Mjesečeve četvrti, 14. januara, bićete uspješni, ako se bavite zanimanjem koje podrazumeva uniformu.\nLjubav – Vašim znakom upravlja i Jupiter, planeta koja pored srećnih okolnosti, simbolizuje i ekspanziju, zbog čega njegovi aspekti, u drugoj polovini perioda, mogu da dovedu i do uvećanja vaših problema na emotivnom planu. Budući da ste veliki idealista u ljubavi, često dopuštate da se stvari dešavaju mimo vaše volje, što može biti slučaj u vrijeme djelimičnog pomračenja Sunca, oko 6. januara.\nPrevious post KORPA KORPU LJUBI I U 86-OJ....


Oglasila se Srpkinja sa kontroverznog snimka zbog kog je pala austrijska vlada – Gerila\nGerila > Svet > Oglasila se Srpkinja sa kontroverznog snimka zbog kog je pala austrijska vlada\nobjavljeno na May. 22, 2019 u 11:48 am\nPismom se oglasilo i advokatsko društvo Stojković, koje zastupa Tajanu Gudenus, i koje je navelo da „označavanjem njihove klijentkinje kao nekoga ko svojom „fatalnom privlačnošću“ utiče na politička događanja, odnosno označavanjem kao nekoga ko predstavlјa toliko moćnu figuru koja je u mogućnosti da svojim ponašanjem dovode do pada vlade jedne od vodećih država Evropske unije, ona postaje meta i ugrožava se njena sigurnost“.\nTajana Gudenus supruga je šefa poslaničkog kluba FPÖ Johana Gudenusa, jednog od aktera u kompromitirajućem videu. Kako piše „Deutsche Welle“, reč je o mladoj ženi koja potiče iz srpske porodice iz Hrvatske. Navodi se da je Tatjana Gudenus, rođena Tajčić, zajedno sa porodicom izbegla u Banjaluku u nakon početka rata 1992. godine, te da odatle seže i njeno poznanstvo s Miloradom Dodikom koji je bio na njihovoj svadbi.\nNa snimcima koje su objavili „Der Spiegel“ i „Sueddeutsche Zeitung“, Štrahe i njegov saradnik Johan Gudenus, sadašnji predsednik poslaničkog kluba FPÖ, u julu 2017, dva meseca uoči parlamentarnih izbora u Austriji, u vili na Ibici razgovarali su s jednom ženom koja se predstavlja kao nećakinja ruskog oligarha koji želi da uloži 250 miliona evra u austrijsku ekonomiju. Sa njima je bila i Gudenusova supruga.\n„Sueddeutsche Zeitung“ i „Der Spiegel“ objavili su tajno snimljeni video na Ibici u kojem Štrahe u razgovoru s jednom navodnom bogatašicom za novac nudi prednosti pri dodeli javnih tendera u Austriji.\nIako je sagovornica u nekoliko navrata ponovila kako se radi o ilegalnom novcu, Štrahe i Gudenus su navodnoj investitorki ponudili kupovinu najtiražnijeg austrijskog dnevnika „Kronen Zeitung-a“.\n– Ako tri nedelje uoči izbora preuzmete „Kronen Zeitung“ i podržite nas da dođemo do vrha, onda možemo pričati o svemu – rekao je Štrahe u videu.\nŠtrahe je svojoj „ruskoj prijateljici“ savetovao da nipošto ne ulaže novac u države jugoistoka Europe.\n– Hrvatska je jedno sr*nje, sr*nje”, govori Štrahe te savetuje i da beži od Srbije, odakle je političkim uticajem spasavao firme svojih austrijskih prijatelja.\nŠtrahe ništa nije demantovao. Iako je insistirao na tome da nije prekršio nikakav zakon, priznao je da je reč o „krajnje neugodnoj, pijanoj aferi“.\n– Žao mi je. To je bilo glupo, neodgovorno i jedna velika greška i zato sam kancelaru Kurcu ponudio svoju ostavku koju je on i prihvatio – rekao je Štrahe u subotu na vanrednoj konferenciji za medije u kabinetu vicekancelara.\nAli, iako nije ništa demantovao, Štrahe se ipak izvlačio, a za sve je optužio „strane obaveštajne službe“.


Prednosti i Mane Rada u Kompaniji — klarapelhe.rs\nRad u velikim kompanijama ima svojih prednosti, ali takođe ima i neke značajne mane.\nVeliki broj ljudi je barem u nekom trenutku života imao priliku da radi u nekoj kompaniji. Kada pričamo o ovom vidu rada, možemo da pomenemo i to da postoje izvesne razlike između rada u malim i velikim kompanijama, ali za konkretne potrebe ovog teksta nećemo vršiti dodatnu podelu, već ćemo se osvrnuti na neke generalne prednosti i mane koje se viđaju u različitim tipovima kompanija.\nTokom dosadašnjeg poslovnog iskustva imala sam priliku da vidim kako je to raditi u startap preduzeću, u korporaciji, a videla sam i kako funkcioniše rad iz kancelarije i od kuće, ali i to kako izgleda raditi kao frilenser. Mogu da kažem da sam zahvalna što sam do svoje 28. godine dobila šansu da isprobam sve ove načine rada, i smatram da mi je to pomoglo da pronađem vid posla koji mi najviše odgovara, a sva ta iskustva su me, na jedan ili drugi način, podstakla i da pokrenem samostalni projekat i ovaj blog.\nZamisao ovog teksta jeste da se osvrnem na iskustvo koje smo ljudi iz mog bliskog okruženja i ja doživeli radeći u različitim kompanijama, kao i da istaknem neke od najvećih prednosti i mana koje sam primetila. Smatram da je ova tema veoma bitna za sve one koji još uvek tragaju za odgovarajućim poslom, kao i za one koji trenutno rade u kompanijama, a koji pritom nisu zadovoljni.\nOno što je na samom početku važno naglasiti jeste to da u okviru ovog teksta iznosim svoja lična viđenja i da sam svesna toga da postoje značajno različita mišljenja kada je ova tema u pitanju. Nešto što je u tekstu predstavljeno kao prednost nekome može delovati kao mana i obrnuto. Zbog toga vas molim da ovaj tekst uzmete sa velikom rezervom.\nŠta Može Biti Prednost Rada u Kompaniji?\nČak iako vam pomisao na rad u kompaniji ne deluje preterano primamljivo (kao što je to kod mene slučaj), ipak moramo priznati da ovakav vid rada ima određene prednosti. Ono što na prvom mestu možemo istaći jeste to što radom u kompaniji dobijate sjajnu priliku da upoznate nove ljude sa kojima možete postati prijatelji ili poslovni saradnici. Ovo je upravo kod mene slučaj i sa pojedinim bivšim kolegama sam i dan danas u vrlo dobrim odnosima. Čak mogu da kažem i to da se sa nekima od njih u češćem kontaktu sada nego što je to bio slučaj dok smo radili zajedno.\nOsim potencijalnih prijateljstava, rad u kompaniji vam, u idealnom slučaju, može pružiti i šansu da se sretnete sa izuzetno profesionalnim ljudima od kojih ćete mnogo toga novog naučiti, iako se u realnosti, nažalost, ovaj scenario i ne dešava toliko često.\nNaredna stavka koja se takođe može svrstati u prednost jeste to što radom u nekoj kompaniji stičete uvid u neke važne stvari vezane za administraciju i finansije. Ukoliko nikada do sada niste radili u nekom kolektivu, verovatno niste u tolikoj meri upoznati sa pojedinim administrativnim stavkama, raznoraznim izveštajima, finansijskim dokumentima i slično. Iako vam ovo na prvi pogled može delovati dosadno i zamorno (što u suštini i jeste), u životu ćete često biti u situaciji da sami rešavate ovakva i slična pitanja, a stvari će vam u određenoj meri biti olakšane ukoliko ste već upoznati sa načinom njihovog funkcionisanja. Zbog toga vam savetujem da, čak i ako trenutno nimalo niste zadovoljni poslom koji obavljate, pokušate da se fokusirate na sticanje što je moguće veće količine znanja i veština koje će vam biti korisne u daljoj karijeri.\nOno što na ovom mestu takođe može da se navede jeste to što vam rad u kompaniji pruža dodatnu motivaciju da budete aktivni i da svakog dana izađete iz kuće. Meni lično ovo nikada nije predstavljalo naročiti problem, ali sam od mnogo ljudi čula da im kod rada od kuće nedostaje svakodnevno sređivanje za posao i druženje sa kolegama. Ako i sami pripadate grupi ljudi kojoj je teško da samostalno organizuje posao ili, recimo, pije kafu na pauzi bez društva, moglo bi se reći da vam rad u kompaniji verovatno više odgovara.\nPoslednja prednost koju ću navesti u okviru ovog dela teksta odnosi se na nešto što vam u prvi mah zapravo neće delovati nimalo pozitivno. Ona se odnosi na sve one negativne stvari koje su vam se nekada dešavale na poslu, ili se još uvek dešavaju. Iako je često veoma teško nositi se sa stresnim situacijama, smatram da čak i njih treba da posmatrate kao svojevrsnu prednost, a razlog leži u tome što na ovaj način stilčete jedinstvenu priliku da naučite kako da se izborite sa lošim okruženjem, odnosno sa toksičnim ljudima oko vas.\nMoram da priznam da sam se i sama tokom rada u različitim kompanijama susrela sa vrlo negativnim situacijama, ali mi je, s druge strane, čitavo to iskustvo izuzetno koristilo i pomoglo mi da steknem dodatno samopouzdanje, ali i da se motivišem na pokretanje samostalnog projekta. Svesna sam toga da ovaj savet nije lako prihvatiti ukoliko se trenutno suočavate sa teškim trenucima na poslu, ali vam iskreno preporučujem da negativnu energiju umesto na nerviranje usmerite na pronalaženje adekvatnijeg radnog mesta, ma kako to teško ili nemoguće izgledalo iz vaše trenutne perspektive.\nNajčešći Problemi Prilikom Rada u Kompaniji\nNakon što smo nabrojali neke od najvećih prednosti kompanijskog rada, pravo je vreme da se osvrnemo i na onu drugu stranu i vidimo koje se to negativne stvari često dešavaju u praksi. Ono što na ovom mestu najpre želim da učinim, jeste da izvršim svojevrsnu podelu kompanija prema tome koliko je situacija u njima zaista loša. Glavni razlog za ovu podelu jeste taj što se različiti problemi javljaju u onim kompanijama koje su potpuno toksične i u onima za koje možemo reći da su čak vrlo korektne i profesionalne. Razlika takođe postoji i u tome da li se problemi javljaju zbog samih kompanija i načina rada u njima, ili zbog pojedinaca koji jednostavno bolje funkcionišu samostalno, čak iako rade u objektivno kvalitetnim kompanijama.\nRad u Toksičnom Poslovnom Okruženju\nNajgora stvar koja vam se tokom karijere može dogoditi jeste da radite u potpuno toksičnoj kompaniji. Nažalost, i sama sam imala priliku da radim u ovakvom okruženju, ali mogu da kažem da sam čak i iz tog iskustva mnogo toga naučila. Ovaj tip kompanije odnosi se na sva ona radna mesta u kojima se poslodavci i nadređeni ponašaju drsko prema svojim zaposlenima, kao i na sva ona mesta u kojima je veoma teško pronaći bilo koju pozitivnu stranu. Ukoliko radite u toksičnoj kompaniji, verujem da znate i sami da problema ima mnogo, a ovde ćemo navesti samo neke od najgorih.\nPrva stvar koja odlikuje toksične kompanije jeste to što njihovi direktori i upravljači smatraju da lažnim autoritetom mogu da izazovu određenu vrstu strahopoštovanja kod zaposlenih koja će ih navesti da više rade za manje novca.\nDrugi veliki problem jeste taj što se ovde ne možete osloniti čak ni na to da će vam kolege i najbliži saradnici pružiti bilo kakvu podršku. U toksičnom radnom okruženju, kolege su uglavnom zavidne i sujetne i neće im pasti teško da vas postave u nezgodnu situaciju ukoliko to odgovara njihovim ličnim potrebama. Ono što takođe možete primetiti ukoliko radite u ovakvoj kompaniji jeste to da se stiče neodoljivi utisak da radite u određenoj atmosferi "sekte ili kulta" koja podrazumeva to da se zaposleni isključivo druže međusobno i da deluje da im je lepše da vreme provode u kancelariji nego u sopstvenoj kući. Ovakve kolege vas u praksi "cene" samo dok radite zajedno, a čim napustite radno mesto automatski postajete stranac ili čak neprijatelj.\nPoslednji, a ujedno i najveći problem koji ću navesti u ovom delu teksta, odnosi se na to što ukoliko dugo radite u ovakvom radnom okruženju možete doživeti razne vrste zdravstvenih i psiholoških problema. Koliko god da ste jaki i samopouzdani, ukoliko se svakog dana srećete sa ogromnom količinom negativne energije, to će se neiminovno odraziti i na vaše zdravstveno stanje. Upravo iz ovog razloga želim posebno da naglasim da, čim primetite da se nalazite u toksičnoj atmosferi, što pre krenete da tražite novi posao kako kasnije ne biste trpeli ozbiljne posledice.\nRad u Korektnom Poslovnom Okruženju\nKada kažem korektno poslovno okruženje, pre svega mislim na sve one kompanije koje se profesionalno odnose prema svojim zaposlenima i u kojima je radna atmosfera pretežno pozitivna. Ono što se može navesti kao najveći problem u ovakvom poslovnom okruženju, jeste to što u njemu često ne dobijate priliku da napredujete u dovoljnoj meri i da se razvijete onoliko koliko biste to želeli. Verujem da i sami poznajete ljude koji su ceo život proveli na jednom radnom mestu bez nekog značajnijeg unapređenja i napretka.\nJoš jedna mana rada u ovakvim kompanijama jeste ta što njeni poslodavci često nisu voljni da daju povišice zbog čega vaša plata može dugo da stagnira. Ovo se takođe odnosi i na radne uslove koji su retko podložni promenama što može proizvesti određenu dozu nezadovoljstva kod zaposlenih. Osobe koje su kreativne i koje konstantno žele da se usavršavaju bivaju sputavane u ovakvim okruženjima iz razloga što ne dobijaju adekvatnu šansu da pokažu svoje pune potencijale.\nRad u Izuzetno Profesionalnom Poslovnom Okruženju\nVerujem da mnogima od vas na prvi pogled deluje kako rad u izuzetno profesionalnom okruženju nema mana, ali su stvari u realnosti ipak nešto drugačije. U prethodnom poglavlju sam već pomenula situaciju u kojoj neko radi u objektivno kvalitetnoj kompaniji, ali se i pored toga ne oseća potpuno zadovoljno. Razlog za ovo leži u samoj prirodi pojedinaca kojima jednostavno više odgovara da samostalno organizuju posao i da sami donose važne poslovne odluke.\nČak iako imate sreću da radite u profesionalnoj kompaniji, problem koji se može javiti jeste taj da, ponekad i u nekim situacijama, možete imati osećaj da treba da odgovarate nadređenom i sledite neka generalna kompanijska uputstva. Ovo takođe znači i to da često nećete biti u prilici da učestvujete u donošenju odluka i da ćete u nekim trenucima obavljati i one poslove koji vam ne odgovaraju u potpunosti. Svi oni koji poseduju svojevrsni preduzetnički duh i koji vole da samostalno organizuju posao se teško, na duže staze, mogu prilagoditi radu u kompaniji.\nCilj mog prvog autorskog teksta u okviru sekcije Lični osvrti bio je da istaknem svoje viđenje nekih od najvećih prednosti i mana koje se sreću prilikom rada u kompaniji. Svi navedeni stavovi reflektuju moje lično iskustvo, kao i iskustvo ljudi iz mog bliskog okruženja, a verujem su se neki od vas takođe prepoznali u njima. Kao što sam to već pomenula, rad u različitim kompanijama mi je pomogao da shvatim kako mi takav vid rada ne odgovara što me je i podstaklo da se okrenem preduzetništvu i samostalnom poslovanju. Ovo ni u kom slučaju ne znači da smatram da je svaki vid kompanijskog rada loš, što sam i potkrepila delom koji se odnosi na prednosti rada u ovakvom poslovnom okruženju.\nSvi oni koji su zadovoljni radom u kompanijama treba da nastave da rade u njima iz razloga što je veoma važno pronaći posao koji vam odgovara. Sa druge strane, oni koji se osećaju nezadovoljno treba da razmisle o promeni radnog mesta i samog vida poslovanja, pa čak i ako rade u objektivno korektnim kompanijama. Ovaj savet se naročito odnosi na one koji rade u toksičnim okruženjima iz razloga što se mogu sresti sa zaista ozbiljnim problemima.\nVolela bih da čujem vaša iskustva i pozivam vas da mi napišete komentar, poruku ili da se javite putem kontakt forme ukoliko želite da ostanete potpuno anonimni. Smatram da je veoma važno razgovarati i pisati o ovakvim temama, kako bi oni koji se trenutno nalaze u negativnim poslovnim okruženjima znali da nisu sami i da uvek imaju kome da se obrate. Samo zajedno možemo uticati na promenu poslovnog ambijenta na Balkanu!


Bivši papa priznao postojanje gej lobija u Vatikanu - Vijesti.me\n"POKUŠALI DA UTIČU NA ODLUKE"\nBivši papa Benedikt XVI objavio je memoare u kojima tvrdi da ga niko nije prisilio na odreknuće, ali navodi da je gej lobi u Vatikanu pokušao da utiče na donošenje odluka, piše italijanski list Korijere dela Sera.\nPrvi put u istoriji Vatikana jedan papa piše o svom ontifikatu, a u knjizi "Posljednji razgovori" Benedikt XVI je objavio duge intervjue koje je vodio sa njemačkim novinarom Peterom Siveldom i biće objavljena 9. septembra.\nBenedikt XVI se sa vatikanskog trona povukao 2013. i tako postao prvi papa u 600 godina koji se odrekao dužnosti.\nU širokim izvodima iz knjige, list piše da Benedikt kaže da je znao za postojanje "gej lobija" koji je činilo četvoro - petoro ljudi koji su pokušavali i da utiču na odluke Vatika.\nNavodi se i da je penzionisani papa uspio da razbije tu, kako se navodi, moćnu grupu.\nBivši papa u knjizi kaže da je samo nekoliko vrlo bliskih ljudi znalo za njegovu namjeru da odstupi, strahujući da bi vijest mogla da procuri prije nego što ju je iznenada objavio 11. februara 2013.\nKaže i da "nije mogao da vjeruje" kada su ga kardinali na tajnoj konklavi izabrali 2005. za nasljednika Ivana Pavla II, ali i da je bio "iznenađen" kada je 2013. za njegovog nasljednika izabran papa Franjo,prenio je portal Index.hr.


Predsednik Srbije Aleksandar Vučić doputovao je danas u dvodnevnu posetu sedištu EU, a večeras ima prvi sastanak u Briselu, gđe će razgovarati sa specijalnim predstavnikom za dijalog Beograda i Prištine Miroslavom Lajčkom.\nPredsednika Srbije sutra će primiti predsednik Evropske komisije Ursula fon der Lajen, prenosi Tanjug.\nVučić će se u sedištu Evropske komisije sastati i sa evropskim komesarom za proširenje Oliverom Varheljijem.\nPotpredsednik Evropske komisije i šef diplomatije EU Žozep Borelj, povodom posete Vučića, organizovati radni ručak u Briselu, nakon čega je planirano da se Borelj i Vučić obrate medijima iz Evropske službe za spoljne poslove.\nVučić će se u popodnevnim časovoma sastati i sa izvestiocem Evropskog parlamenta za Srbiju Vladimirom Bilčikom.\nRadna poseta predsednika Srbije Briselu završava se večerom, koju u čast Vučića i delegacije iz Beograda organizije predsednik Evropskog saveta Šarl Mišel.\nNa agendi razgovora u Briselu biće primena nove metodologije na ubrzanju pristupnog procesa Srbije, razvojni projekti u Srbiji predviđeni evropskim Ekonomsko investicionim planom, ali i borba protiv pandemije i strategija vakcinacije u regionu, za koju je Srbija pohvaljena od evropskih zvaničnika i javnosti.


Srpska liga Vojvodina, pretposlednje kolo - www.025.rs\nwww.025.rs / SOMBOR / SPORT / Srpska liga Vojvodina, pretposlednje kolo\nSrpska liga Vojvodina, pretposlednje kolo\nU subotu i nedelju igraju se utakmice 14. kola Srpske lige Vojvodina. Radnički 1912, na svom terenu igra protiv Dinama iz Pančeva, a to je svakako jedna od utakmica koja ima izglede da zadovolji ukuse ljubitelja fudbala, jer su Pančevci ekipa sa donekle sličnim kvalitetima, što potvrđuje i trenutni plasman na tabeli, gde imaju isti broj bodova kao Somborci i fudbaleri prigrevačkog Bratstva 1946, po 20. Radnički je\nporažen u prošlom kolu, na gostovanju u Banatskom Novom Selu, i sada će\nverovatno pokušati da pred svojim navijačima ispravi propušteno.\nPrigrevačko Bratstvo 1946 gostuje Radničkom iz Zrenjanina, koji je imao seriju pobeda sve do prošlog kola kada je poražen u duelu sa vodećim Železničarom u Pančevu 2:3. Zrenjaninci su favoriti u ovom susretu, ali Prigrevčanima se u ovoj sezoni nikada ne zna kako će odigrati, pa postoji mogućnost da iznenade favorita.\nNajteži zadatak ima kulski Hajduk, koji je zapao u veliku rezultatsku krizu iz koje nikako da se iščupa. U dosadašnjih 13 susreta, Kuljani su zabeležili čak 10 poraza i sa skromnih devet bodova nalaze se na mestu koje vodi u niži stepen takmičenja, što je rezultat daleko ispod renomea kluba i mogućnosti igrača. Iz tog razloga treba očekivati da Hajduk zaigra mnogo bolje nego do sada i da proba da iskoristi sve povoljnosti domaćeg terena, te ostvari pozitivan rezultat protiv odlične ekipe Vršca. Svaki novi poraz, pogotovo na domaćem terenu, vodio bi Kuljane korak bliže ispadanju, odnosno stvorio bi dodatnu nestabilnost ekipe koja verovatno jedva\nčeka zimsku pauzu.\nSve pomenute utakmice se igraju u subotu, sa početkom u 13 časova.\nTags: pretposlednje kolo, srpska liga\nApatin: Planirano isključenje električne energije za 16.11.2019. godine


Junker u poseti Zapadnom Balkanu od 25. februara do 1. marta - BalkanPost\nBEOGRAD – Predsednik Evropske komisije Žan Klod Junker boraviće u zvaničnoj poseti Zapadnom Balkanu od 25. februra do 1. marta, saznaje “Tanjug” u Briselu.\nPosle komesara za pregovore o proširenju Johanesa Hana koji se trenutno nalazi u poseti Srbiji i Crnoj Gori, koje su označene kao lideri evrointegracionog procesa, na Zapadni Balkan dolazi i predsednik Evropske komiisje Žan Klod Junker.\nPoseta predsednika Evropske komisije Zapadnom Balkanu najavljena je još prošle godine, a u Briselu Junkerov dolazak vide kao deo nastojanja EU da promoviše i podrži proces evrointegracija zemalja Zapadnog Balkana.\nEvropski zvaničnici u više navrata su naglašavali da će 2018. godina biti ključna godina u kojoj će se, pogotovo u prvih šest meseci, fokus EU staviti na proširenje i EU integracije Zapadnog Balkana.\nPosle usvajanja nove Strategije proširenja i poseta komesara Johanesa Hana i predsednika Junkera, očekuje se da u aprilu Evropska komisija usvoji “paket proširenja” odnosno izveštaje o napretku svih zemalja koje se nalaze u procesu proširenja. Za maj je planiran samit EU i Zapadnog Balkana u Sofiji.\nU junu je planirano da Evropski savet usvoji zaključke o proširenju Unije na Zapadni Balkan.\nTagged: EUJunkerzapadni balkan\nGeneralni sekretar NATO-a Jens Stoltenberg je izjavio da je Zapadni Balkan\nSKOPLJE/ATINA – Grčka će dostaviti Makedoniji u februaru četiri ta\nPisci, pesnici i umetnici svih vrsta kao i čitaoci su dobrodošli da doprinesu sadržaju bloga balkanpost.info i pošalju svoje priče, pesme, slike, fotografije, preporuke ili zapažanja na redakcija@balkanpost.info


ODOBREN kineski Sinofarm: Srbija zvanično ima TRI VAKCINE - biznis24.rs\nKineskoj vakcini je potvrđen kvalitet i može da počne da se daje, prenosi beogradski list.\nODOBREN kineski Sinofarm: Srbija zvanično ima TRI VAKCINE\tAgencija za lekove i medicinska sredstva (ALIMS) izdala je rešenje za 100.000 komada vakcine iz Kine koja prošla je sve neophodne testove, saznaje Blic.\n“Bukvalno su sada sati u pitanju. Pri kraju smo postupka za Sinofarm, ali se paralelno završavaju postupci i za druge vakcine”, rekao je Zelić za TV Prva.\nPavle Zelić iz Agencije za lekove i medicinska sredstva (ALIMS) rekao je ranije da je Agencija za lekove pri kraju postupka za sertifikovanje kineske vakcine Sinofarm, i da su „sati u pitanju“. On je rekao i da se uporedo završavaju i postupci za nove količine i nove serije Fajzerove i “Sputnjik Ve” vakcine.\n“Žurimo da završimo posao što pre, ali se trudimo da ispoštujemo tri ključna parametra – kvalitet, efikanost i bezbednost”, rekao je on.Foto: Pixabay\n„Sinofarm“ · beogradski · daje · kineski · kineskoj · kvalitet · list ODOBREN · može · počne · potvrđen · prenosi · srbija · vakcini · zvanično\nRadojičić: Imamo razloga za optimizam, ali ne i za opuštanje, b ...\nZašto “Amazon”, vodeća onlajn prodavnica, kupuje objekte za ...\nZa Uskrs porodica na okupu, uz bogatu trpezu


U padu Boinga 737-200 vazduhoplovne kompanije TANS poginulo 40 putnika i članova posade\nU padu Boinga 737-200 vazduhoplovne kompanije TANS, koji se srušio u Peruu prilikom pokušaja prinudnog sletanja u amazonsku džunglu zbog lošeg vremena, poginulo je 40, od ukupno 92 putnika i osam članova posade. Spasioci su, kako prenose agencije, pronašli 40 tela stradalih u nesreći aviona, koji je leteo iz glavnog peruanskog grada Lime u Pukalpu. Avion se srušio pet kilometara od aerodroma Pukalpa, na koji je trebalo da sleti na putu prema Ikuitosu, popularnoj turističkoj destinaciji.\n"Čini se da je za pad krivo nevreme. Samo nekoliko minuta pre nego što smo trebali da sletimo u Pukalpu, avion je počeo da se trese", kazao je preživeli putnik Tomas Ruiz.\nLokalni mediji preneli su da je pad, uz opekotine i prelome kostiju, preživelo oko 20 putnika. Peruanski ministar saobraćaja Hoze Ortiz rekao je kako je u avionu bilo 93 putnika. Kompanija TANS, za sada, međutim, nije željela da komentariše nesreću.\n"Avion je poskakivao, sve jače i jače, i što se više spuštao, sve jače se tresao. Kako je avion sve više gubio visinu, zatvorio sam oči i mislio sam da gubim svest. Tada sam ispred sebe ugledao plamen i vatru koja se širila", kazao je preživeli Juri Salas.\nPotraga za preživelima prekinuta je tokom noći, a očekuje se da će biti nastavljena ranim u jutarnjim satima prema lokalnom vremenu. Avion se srušio sedam dana nakon što je u Venecueli pao kolumbijski avion, prilikom čega je svih 160 putnika izgubilo život. Nesreća u blizini Atine, u kojoj je pao avion kiparske kompanije Helios, odnela je 121 ljudski život.


Bogdanović postigao 25 poena u porazu Atlante od Bostona - | K-013 Portal\nBogdanović postigao 25 poena u porazu Atlante od Bostona\nKošarkaši Bostona pobedili su noćas Atlantu sa 107:98 i ostvarili 10. pobedu u poslednjih 12 utakmica u NBA ligi.\nSeltikse je predvdio Džejson Tejtum sa 33 poena, osam skokova i sedam asistencija. Derik Vajt i Grent Vilijams dodali su po 18 poena, a Markus Smart 16 poena, šest skokova i četiri asistencije. Džejlen Braun je izvrnuo skočni zglob u prvoj četvrtini i nije se vraćao na teren.\nAtlanta je imala 17 poena prednosti u prvoj deonici, a Boston je uspeo da uzvrati serijom 14:0 u trećoj četvrtini. Posle dve vezane „trojke“ Vilijamsa Boston je 3:11 minuta pre kraja poveo sa 102:88 i rešio utakmicu.\nU ekipi Atlante Trej Jang postigao je 31 poen uz šest asistencija, a srpski reprezentativac Bogdan Bogdanović 25 poena, uz četiri skoka i tri asistencije.\nKošarkaši Dalasa pobedili su Los Anđeles Lejkerse sa 109:104 i ostvarili osmi trijumf u poslednjih 12 utakmica. Najefikasniji u pobedničkoj ekipi bili su Luka Dončić sa 25 poena, uz osam skokova i pet asistencija i Džejlen Branson sa 22 poena.\nDorijan Fini-Smit dodao je 16 poena i devet skokova za Dalas, a srpski centar Boban Marjanović nije igrao.\nLejkersi su izgubili šesti put u poslednjih sedam utakmica, a najefikasniji u ekipi iz Los Anđelesa bio je Lebron Džejms sa 26 poena, uz 12 skokova i pet asistencija. Karmelo Entoni postigao je 20 poena, a Malik Monk 17 poena, uz pet skokova i četiri asistencije.\nKošarkaši Minesote pobedili su Golden Stejt sa 129:114 predvođeni Karlom Entonijem Taunsom koji je postigao 39 poena uz devet skokova. To je 12. put ove sezone da je on postigao više od 30 poena u utakmici. Danđelo Rasel u pobedi je učestvovao sa 22 poena i sedam skokova, a Malik Bizli sa 20 poena.\nU ekipi Golden Stejta, koja je izgubila šesti put u poslednjih osam utakmica, Stefen Kari bio je najefikasniji sa 34 poena, a za tri poena šutirao je 5/16. Demion Li dodao je 15 poena, a Geri Pejton 14 za Voriorse koji su druga najbolja ekipa lige. Srpski košarkaš Nemanja Bjelica propustio je utakmicu zbog problema sa kvadricepsom.\nU ostalim utakmicama Vašington je pobedio Detroit sa 116:113, Los Anđeles Klipersi bili su bolji od Hjustona 113:110, a Toronto je pobedio Bruklin sa 109:108 i ostvario drugi uzastopni trijumf.


Predsjednik Republike Srpske Željka Cvijanović izjavila je danas da Srpska u izvještajima Savjetu bezbjednosti UN predstavlja realno stanje u BiH, dok visoki predstavnik šalje političke pamflete koji tendenciozno prikazuju prilike u zemlji.\nOna je navela da je u tipskim izvještajima OHR-a Srpska optuživana za određene stvari, dok se, kada postoji jasna krivica Federacije BiH, to ne navodi.\n"Naša namjera je da prikažemo situaciju u BiH onakvom kakva jeste. Predstavnik Rusije u Savjetu bezbjednosti UN referiše se na naše stavove i iznosi činjenice u vezi sa situacijom u BiH. Međutim, znamo i da oni koji ignorišu Srpsku čitaju naše izvještaje, o čemu su nas informisali ljudi iz njihovih kabineta, pa je samo stvar vremena kada će htjeti da realno govore o situaciji u BiH iako godinama pokušavaju stvarati lažnu sliku", rekla je Cvijanovićeva novinarima u Banjaluci.\nDodik za ATV: Sve manje smo zainteresovani za formiranje Savjeta ministara\n"Ne znam ja ništa o tome, TV ni ne palim! Dogodilo se, živ u zemlju ne mogu!"\nPremijer Srpske kupuje kuću samohranom ocu iz Šešlija\nSaad Hariri podnio ostavku, Hezbolah se tome oštro protivi\nOna je navela da se zbog lažne slike došlo u situaciju da u okviru BiH nema kohezije i da je produbljeno nepovjerenje.\n"To je zasluga međunarodne zajednice. Da bi se moglo ići naprijed, domaće institucije moraju imati potpuno vlasništvo nad procesima, bez uplitanja međunarodne zajednice koja se svrstavala na jednu stranu, praveći BiH kakva ne može da bude", naglasila je Cvijanovićeva.\nOna je dodala da je kabinet predsjednika Republike Srpske uvijek uključen u izradu ovih izvještaja, kao i Vlada Srpske, resorno ministarstvo, ali i konsultanti iz Amerike.


Представници Савеза синдиката РС у предузећу „Колектор ЦЦЛ“ - SAVEZ SINDIKATA REPUBLIKE SRPSKE\nNaslovnaAktivnosti u sindikalnim organizacijamaPredstavnici Saveza sindikata RS u preduzeću „Kolektor CCL“\nPredstavnici Saveza sindikata RS u preduzeću „Kolektor CCL“\n11/11/2019 Aktivnosti u sindikalnim organizacijama, Granski sindikati, Sve vijesti, Sindikat metalske industrije i rudarstva RS\nU Srpcu je u petak, 08. novembra 2019. godine održana sjednica Sindikalne organizacije „Kolektor CCL“. Sindikalnoj organizaciji prisustvovali su Tane Peulić, predsjednik Sindikata metalske industrije i rudarstva Republike Srpske, svi članovi Sindikalne organizacije, radnici koji su zainteresovani za učlanjenje u sindikat, Boris Petrović, rukovodilac proizvodnje u pomenutom preduzeću i Goran Savanović, izvršni sekretar Saveza sindikata RS za Regionalni centar Banja Luka. Tema sastanka bila je stanje u predzeću, kao i prava i obaveze članova sindikata.\nBoris Petrović, rukovodilac proizvodnje, informisao je prisutne o stanju u radnoj jedinici i istakao da se sva prava predviđena Pravilnikom o radu i Zakonom o radu u cjelosti poštuju. Podržao je rad Sindikalne organizacije i viših organa Saveza sindikata Republike Srpske i istakao da nema nikakvih smetnji da svi radnici koji žele da se učlane u sindikat, to i učine.\nTane Peulić, predsjednik Sindikata metalske industrije i rudarstva RS i Goran Savanović, izvršni sekretar Saveza sindikata RS su upoznali članstvo o njihovim pravima i obavezama i svemu što oni kao sindikalna organizacija mogu ostvariti putem granskog sindikata, Saveza sindikata i stručnih službi.\nPozvali su sve zainteresovane da se učlane u sindikat i da stvore jaku i jedinstvenu sindikalnu organizaciju koja može da riješi sva pitanja vezana za rad i zaštitu prava radnika iz rada i po osnovu rada.


Potpisan Sporazum o razmjeni akademskog osoblja\n27/05/2019 | 17:32 ⇒ 18:02 | Izvor: SRNA\nPredstavnici Fakulteta bezbjednosnih nauka Univerziteta u Banjaluci i Istočnokineskog univerziteta za političke nauke i pravo potpisali su u Šangaju Sporazum o razmjeni akademskog osoblja i studenata, koji treba da konkretizuje saradnju uspostavljenu prošle godine u okviru Memoranduma o razumijevanju.\nBanjaluka - potpisan Sporazum o razmjeni akademskog osoblja i studenataFoto: SRNA\nDelegacija banjalučkog Univerziteta, koju su činili prorektor za naučnoistraživački rad i razvoj Goran Latinović i dekan Fakulteta bezbjednosnih nauka Predrag Ćeranić, tokom posjete prošle sedmice Istočnokineskom univerzitetu razgovarali su sa predstavnicima ove obrazovne ustanove o načinima unapređenja saradnje i u drugim oblastima.\nSagovornici su razmijenili mišljenja o učešću nastavnog osoblja u zajedničkim naučnim projektima i konferencijama, posebno u oblasti bezbjednosnih studija, saopšteno je iz Univerziteta u Banjaluci.\nLatinović i Ćeranić u Rektoratu Istočnokineskog univerziteta za političke nauke i pravo u Šangaju razgovarali su sa prorektorom Čen Džingjing, dekanom Fakulteta kriminalistike Ni Tijem, dekanom Fakulteta političkih nauka i javne uprave Vang Veićuanom i zamjenik direktora Centra za međunarodne odnose Ma Liom.\nLatinović i Ćeranić predstavili su banjalučki Univerzitet, a od svojih domaćina mogli su da čuju da je Istočnokineski univerzitet za političke nauke i pravo u Šangaju osnovan 1952. godine, te da ima oko 1.300 nastavnika i saradnika i oko 18.000 studenata na više od 40 studijskih programa.\nIstočnokineski univerzitet za političke nauke i pravo posebno razvija studijske programe iz društveno-humanističkih nauka - pravo, politikologiju, javnu upravu, bezbjednosne nauke i kriminalistiku, sociologiju, socijalni rad, novinarstvo, ekonomiju, kineski jezik i književnost, strane jezike, ali i informatiku i računarstvo.\nLatinović i Ćeranić boravili su u Šangaju od 18. do 23. maja, na osnovu poziva koji im je upućen sa Istočnokineskog univerziteta za političke nauke i pravo.\nTokom boravka u Kini predstavnici Univerziteta u Banjaluci razgovarali su sa predstavnikom Điangsu univerziteta iz Dženđianga Cui Јongom i njegovim saradnikom Draganom Ostić, menadžerom u Kancelariji za međunarodnu saradnju Điangsu univerziteta, koja je inicirala sastanak i potpisivanje Memoranduma o razumijevanju između dva univerziteta, navodi se u saopštenju.\nĐiangsu univerzitet osnovan je 1902. godine, ima oko 2.000 nastavnika, saradnika i istraživača i oko 34.000 studenata na oko 200 studijskih programa.\nTaj kineski univerzitet posebnu pažnju pridaje povezivanju nauke i privrede, pa su naročito zastupljeni studijski programi iz tehničko-tehnoloških, prirodno-matematičkih i medicinskih nauka


Zlatibor dobija kulturni centar – Zlatibor.News\n07/03/2016 ZlatiborNewsComments Off on Zlatibor dobija kulturni centar\nNa 48.sednici SO Čajetina, zamenik predsednika opštine Čajetina, Arsen Đurić je najavio da će ove godine na Zlatiboru početi gradnja Kultrurnog centra.\nĐurić je istakao da je idejni projekt već završen a da se trenutno radi na glavnom projektu. On je odbornike informisao da bi radovi trebali da počnu ovog proleća.\nObjekat bi trebalo da ima multifunkcionalnu bioskopsko-pozoršnu salu, galerijski prostor, konferencijsku salu, kao i prostorije za dodatne sadržaje i biblioteku. TO Zlatibor je sa ovim projektom konkurisala za sredstva kod Ministarstva trgovine, turizme i telekomunikacija.\nPo Đurićevim rečima kulturni centar će se graditi u blizini zgrade TO Zlatibor, a planirano je da radovi počnu ovog proleća.\nNa ovaj način broj sadržaja koji su dostupni meštanima i turistima će biti znato veći, posebno u jesenjem i zimskom periodu.\nTagged gradnja kulturnog centra, kulturni centar, to zlatibor, zlatibor\nOdržana tribina o socijalnim uslugama u Čajetini\nU sredu, 19. marta, u Čajetini je organizovana tribina o uspostavljanju socijalnih usluga, licenciranju i ulozi udruženja građana kao pružalaca socijalnih usluga. Predsednik Udruženja distrofičara Zlatiborskog okruga, Predrag Bakić, prisutnima je održao prezentaciju o važećim zakonskim propisima u oblasti socijalne zaštite i načinima na koje se, prema važećem Zakonu o socijalnoj zaštiti, uspostavljaju socijalne usluge. […]


Studenti izabrali novo rukovodstvo Unije studenata RS [VIDEO] – STUDOMAT.ba\nSoft Skills Academy po treći put, od 1. do 3....\nIzbori su održani, a imena predsjednika i potpredsjednika su poznati. Mandat rukovodstvu Unije studenata Srpske trajaće samo godinu dana. Studenti ne zaostaju za kandidatima na parlamentarnim izborima u obećanjima.\nNjihov novi predsjednik obećava poboljšanje kvaliteta visokog obrazovanja, zdravstvene zaštite i studentskog standarda, prenosi Alternativna televizija.\nNovoizabrani predsjednik Unije studenata RS, Borivoje Obradović obećava i da će podsticati zapošljavanje akademaca tokom studija. Od budućih poslanika tražiće da nastave da uplaćuju po 100 maraka za stipendije u Fond “Srđan Aleksić”.\nPogledajte video prilog iz Centralnih vijesti Alternativne televizije.


Zbirke zadataka za završni ispit - Vesti Soko TV 03.02.2011.godine\nZbirke zadataka iz srpskog, odnosno maternjeg jezika i iz matematike za završni ispit u osnovnim školama od danas se nalaze u prodaji, pa će osnovci koji polažu malu maturu moći na vreme da se za nju pripreme, saopšteno je na konferenciji za novinare u Ministarstvu prosvete.\n03.02.2011. VEST – Zbirke zadataka za završni ispit\nZbirke zadataka iz srpskog, odnosno maternjeg jezika i iz matematike za završni ispit u osnovnim školama od danas se nalaze u prodaji, pa će osnovci koji polažu "malu" maturu moći na vreme da se za nju pripreme, saopšteno je na konferenciji za novinare u Ministarstvu prosvete. Ministar prosvete Žarko Obradović rekao je da su zbirke iz sprskog jezika i matematike, pored toga što su odštampane na srpskom, priređene i na sedam jezika nacionalnih manjina - mađarskom, slovačkom, rusinskom, bugarskom, albanskom, hrvatskom i rumunskom. Zbirke su dostupne i na sajtu Ministarstva prosvete i Zavoda za vrednovanje kvaliteta obrazovanja i vaspitanja, a u prodaji u knjižarama mogu se kupiti po ceni od 210 dinara za zbirke iz sprskog i 130 dinara za zbirke iz matematike. Ministar je objasnio da će na završnim ispitima u osnovnim školama biti 50 odsto zadataka iz zbirki, 25 odsto će biti delimično promenjeno, dok će 25 odsto zadataka biti potpuno novo.


Smanjenjem opterećenja za poduzetnike do povećanja konkurentnosti i održivosti MSP – LINK Mostar\nNakon provedenog istraživanja i pregleda parafiskalnih nameta u Hercegovačko-neretvanskom kantonu/županiji, u prostorijama Udruženja za poduzetništvo i posao LiNK Mostar, održana je fokus grupa na kojoj je razmatran Nacrt Analize parafiskalnih nameta u HNK/Ž. Učešće na događaju uzeli su predstavnici nadležnih ministarstava, jedinica lokalne samouprave, nevladinih organizacija i poduzetnika. Na ovaj način otvoren je dijalog predstavnika sva tri sektora, usmjeren prema reviziji, smanjenju ili ukidanju parafiskalnih nameta. Predstavljen je način istraživanja, rezultati dobiveni Analizom parafiskalnih nameta u HNK/Ž, komparacija nameta po općinama, a najavljeno je i uspostavljanje registra parafiskalnih nameta u Hercegovačko-neretvanskom kantonu/županiji.\nAktivnosti na sprovođenju istraživanja i pregleda parafiskalnih nameta realizuju se u okviru kampanje „Boljim poslovnim okruženjem do više radnih mjesta“. Projekat realiziraju Nezavisni biro za razvoj (NBR) i Udruženje za poduzetništvo i posao LINK Mostar, u sklopu PROGRAMA ODRŽIVOSTI CIVILNOG DRUŠTVA U BiH (CSSP program), koji finansira Američka agencija za međunarodni razvoj – USAID


Ministrov sin se pravda: "Nisam pljuvao Zvezdine igrače" - Sportske.net\nSin crnogorskog ministra policije Amar Nuhodžić tvrdi da nije pljuvao igrače Crvene zvezde mt:s.\nABA liga čestitala Gordiću na velikom podvigu!Sutra je novi okršaj u Podgorici, evo ko će deliti pravdu!Sutra je novi okršaj u Podgorici, evo ko će deliti pravdu!Uzavrele strasti, uvrede novinara, "Čović zarobljen u hotelu"?!Uzavrele strasti, uvrede novinara, "Čović zarobljen u hotelu"?!\nTokom popodneva je Nuhodžić reagovao i u izjavi za "Vijesti" poručio da nije pljuvao igrače Crvene zvezde mt:s.\n"Istina je da sam uvek na stolicama do tunela i da svaku utakmicu bodrim klub strastveno i emotivno kao i poslednji put, ali isto tako ne mogu da ostanem imun na uvrede i komentare bez osnova, jer niti mi kućno vaspitanje dozvoljava, niti bih ikad, kao bivši sportista, takav ispad sebi dozvolio", rekao je Nuhodžić.\n"Ukoliko se neko našao uvređen, upućujem moje iskreno sportsko izvinjenje. A da navijam i da ću navijati za svoj klub - to uvek, ali sportski, kao i do sad", poručuje Nuhodžić.


Izvor: Radio Slobodna Evropa, 14.Jun.2021, 08:33\nSuđenje svrgnutoj liderici Mjanmara Aung San Suu Kyi trebalo bi započeti 14. juna, dok vojna hunta koja je svrgla njenu izabranu vladu odbacuje kritike visokog povjerenika UN-a za ljudska prava o upotrebi smrtonosne sile protiv demonstranata. Mjanmar je u previranjima otkako je hunta preuzela vlast 1. februara i pritvorila Suu Kyi i druge visoke članove njene stranke, pokrećući svakodnevne proteste i borbe između oružanih snaga i gerilskih snaga manjina i milicija. Suu Kyi (75) bi se 14....\nU glavnom gradu Mjanmara, Nejpjidou, počelo je suđenje Aung San Su Ći, smenjenoj civilnoj liderki zemlje, na osnovu dve tačke otpužnice za korupciju. Nju je tužila vojna hunta, koja je pre više od četiri meseca pučem došla na vlast. 75-godišnja Su Ći optužena je za ilegalno posedovanje...\n14.Jun.2021: Crna Gora


Izvor: SrbijaDanas.com, 26.Feb.2021, 01:01\nSudijski ekspert Zdravko Jokić izjavio za TV Arena sport da je Crvena zvezda oštećena u revanšu šesnaestine finala Lige Evrope protiv Milana (1:1).\nCrveno-beli su pali posle velike borbe, a nekadašnji sudija tvrdi da je Marko Gobeljić prestrogo isključen na “San Siru”.\n- Sudije koji imaju dobru nameru u ovakvim situacijama puste prednost i posle priđu igraču i kažu: “Spasao sam te žutog kartona”. Sudija se pokrio pravilima, >> Pročitaj celu vest na sajtu SrbijaDanas.com << ali ovo nije za žuti karton, odnosno za drugi žuti karton. Da je ovo bio prvi karton, a kod kaznenog udarca drugi, onda ne bi bilo disksuije. Ovo se svrstava u odluke koje su bile kakve su bile – rekao je Jokić.\nŠpanski arbitar Hezus Hil Manzano izazvao je bes u taboru crveno-belih jer nije dozvolio Beograđanima da izvedu korner po isteku sudijske nadoknade.\n- Postupio je suprotno instrukcijama UEFA jer kada je korner ili slobodan udarac treba da se dozvoli njihovo izvođenje. Nadoknada vremena je pokazana tri minuta, to je najmanje vreme koje se igra, a može da se igra i četiri, pet.\nZa kraj, Jokić je Manzanu dao prelaznu ocenu.\n- Ovo su greške koje nisu očigledne, iz četiri vrste grešaka zbog koje se daje slaba ocena. Prelazna je ocena, samo umanjena – jasan je Jokić.


Beogradska berza: Zaustavljen pad indeksa, Komercijalna banka dobitnik dana\nBEOGRAD – Investitori su danas bili malo raspoloženiji za trgovanje na domaćem tržištu akcija nego juče, a i BELEX indeksi su se blago oporavili nakon dvodnevnog pada.\nBeogradska berza: Energoprojekt ponovo na nivou od 1.500 RSD\nBEOGRAD - Prvi trgovački dan u nedelji obeležila je ukupna realizacija u trgovanju od 105,2 miliona RSD (0,9 miliona EUR) uz rast oba berzanska indeksa.\nBeogradska berza: NIS konačno u plusu, promet slab\nBEOGRAD - Poslednji trgovački dan u sedmici doneo je minimalnu promenu berzanskih indeksa i skroman promet na tržištu akcija\nBEOGRAD - Poslednji dan u sedmici doneo je skroman promet od 17,4 miliona RSD (0,14 miliona EUR), dok je indeks najlikvidnijih akcija, Belex15, ostao nepromenjen na 719,9 poena.\nBeogradska berza: Energoprojekt na najvišem nivou od septembra 2008. godine\nBEOGRAD - Današnji trgovački dan obeležila je apsolutna dominacija državnih hartija od vrednosti uz blagi pad berzanskih indeksa.\nBeogradska berza: NIS u fokusu zbog dividende\nBEOGRAD - Prvi trgovački dan u sedmici doneo je blagi rast tržišta koje se popelo 0,1% na 739,9 poena, mereno indeksom BELEX15.\nAlfa Plam: Dividenda ponovo 1.000 RSD po akciji\nBEOGRAD - Kao dan dividende utvrđen je dan skupštine, 29. maj. Preostali iznos od 639,4 miliona RSD kompanija će zadržati kao neraspoređenu dobit.


Vesti online / Vesti / Srbija / Vučić: Potvrda regionalne politike Srbije u Davosu\nVučić: Potvrda regionalne politike Srbije u Davosu\n- Naš cilj je da granice budu otvorene sa svima, jer će na taj način biti omogućen slobodan protok robe, kapitala, usluga i ljudi - rekao je srpski predsednik u direktnom uključenju u program Pink televizije.\n- Svi su osudili taj čin, kao i pokušaj ukidanja imena Republike Srpske - rekao je predsednik Vučić.\nPreneo je i da je kroz razgovore primetio da postoji posvećenost ljudi iz različitih međunarodnih organizacija, od Svetske banke, OEBS-a, EU... za jasniji pogled i za brže rešavanje problema na Balkanu u budućnosti, a da li će se to zaista dogoditi ili ne - ostaje da se vidi.\n* Koha: Ekonomski sporazum u zamenu za ukidanje taksi od 100 odsto\n* Han o taksama: Imam predlog, čekam odgovor Vučića i Tačija\n* "Priština će povući takse, ali smo platili visoku cenu"\n- Što se nas tiče, mi uvek imamo različite poglede i previše prošlosti, a manje budućnosti, ali milsim da smo Srbiju na dobar način, valjan i sa pogledom u budućnsot predstavljali. Da li će biti jednostavno i da li ćemo moći da rešavamo problem na jednostavan način? Svakako neće, ali verujem da su mnogi iz sveta mogli da čuju šta je naša politika - rekao je Vučić.\nPrema njegovim rečima, politika regionalne ekonomske zone dobija na zamahu, te je sada svakome iz našeg regiona teže da se tome suprotstavi.\nPodatak da naši kamioni na godišnjem nivou u regionu Zapadnog Balkana izgube 3.000 godina čekajući na našim granicama to pokazuje koliko gubimo, koliko su nam operativni troškovi veći, koliko novca tu nestane i koliko se ljudi maltretira.\n- Srbija je spremna, u svakom trenutku, sa svima da u potpunosti otvorimo granice, po tom pitanju, i da apsolutno imamo slobodan protok kapitala, roba, usluga i ljudi. To je jedna od ključnih ideja sa kojom sam krenuo još kao premijer i sada kao predsednik na tome nastavljam da radim - rekao je Vučić.\nUkazao je da je za Srbiju od najvećeg zančaja regionlan slobodna ekonomska zona, kao i da će celom regionu biti bolje ako se to ostvari.\n- Mi ćemo imati još više investicija, bićemo uspešniji, bogatiji i Evropa i svet će nas mnogo bolje razumeti. A, ako neko misli da uvođenjem taksi može da rešava problem... Što su apsolutno svi osudili - rekao je Vučić.


BIT Alijansa uputila vlastima prijedlog 10 mjera za prevazilaženje ekonomske krize – Bit Alliance\nBIT Alijansa, udruženje domaćih IT kompanija, uputila je Vijeću ministara, Vladi Federacije BiH i Vladi Republike Srpske prijedlog 10 mjera koje će, ako se usvoje, znatno pomoći cjelokupnoj domaćoj privredi da lakše prebrodi trenutnu krizu prouzrokovanu pandemijom koronavirusa i očuva radna mjesta.\nSama IT industrija u Bosni i Hercegovini, ali i ostatku svijeta prolazi kroz velike teškoće koje se prije svega ogledaju u otežanom poslovanju i generalno znatnom padu prihoda. U ovom se trenutku čini očiglednim kako će posljedice biti jako velike, te BIT Alijansa smatra izuzetno potrebnim da vlasti u Bosni i Hercegovine donesu hitne i kvalitetne mjere, sa ciljem ublažavanja privrednih šteta koje su rezultat ovog globalnog stanja.\nAktivnim mjerama nadležnih vlasti se može i mora pomoći privrednim subjektima u našoj zemlji kako bi se održalo poslovanje i sačuvala radna mjesta. BIT Alijansa i njene članice konstantno prate kretanja u domaćoj i svjetskoj ekonomiji, a ekonomske mjere koje su do sada predložene od strane domaćih vlasti su jednostavno nedovoljne i neće imati značajnijeg efekta kada je u pitanju spas domaćih preduzeća.\nStoga, vlastima u BiH je predloženo 10 mjera za pomoć ekonomiji u Bosni i Hercegovini koje su napravljene koristeći iskustva brojnih drugih zemalja iz Evrope i svijeta kao i procjene u odnosu na mogućnosti kojima BiH raspolaže.\n1. Opšti moratorij na otplatu kreditnih zaduženja kod banaka i drugih finansijskih institucija na period od najmanje 3 mjeseca za sve građane i privredne subjekte počevši od aprila 2020. godine:\nSvjesni smo da su u oba entiteta već učinjeni određeni koraci u vezi sa ovim pitanjem, ali evidentno je da postoji niz nejasnoća u provedbi tih mjera, te cijenimo neophodnim da se u saradnji sa nadležnim Agencijama za bankarstvo te Centralnom bankom BiH usvoji jasna i precizna odluka koja će podrazumijevati opšti moratorij za sve kompanije i građane. Podjela na one koji su u problemima i one koje nisu, smatramo kako nije mudra u ovom trenutku, jer će tako i oni koji sada možda nisu u problemu, obavezom da izmiruju pune obaveze i prema bankama i sami ubrzano upasti u probleme. Ova mjera će sigurno značajno ojačati likvidnost privrede te omogućiti veću mogućnost očuvanja radnih mjesta, a sigurni smo da bankarski sektor zbog ovoga neće biti ugrožen na bilo koji način;\n2. Hitno zatražiti otpis ili odgodu otplate inostranih zaduženja BiH koja se trebaju isplatiti u 2020. godini.\nRazličiti nivoi vlasti u BiH imaju zaključene finansijske aranžmane sa međunarodnim institucijama poput MMF-a, Evropske banke za obnovu i razvoj, Evropske investicione banke, Svjetske banke i drugih kreditora, te smatramo da je potrebno zatražiti otpis ili odgodu otplate ovih kredita za naredni period, a najmanje za 2020. godinu. Na taj način bi, u slučaju prihvatanja takvog zahtjeva, budžeti ostvarili uštede od najmanje 800 miliona KM u ovoj godini, koji može biti iskorišten za prevazilaženje trenutne ekonomske krize.\n3. Oslobađanje od plaćanja doprinosa i poreza na dohodak na period od najmanje 3 mjeseca za sve privredne subjekte, te preuzimanje obaveze plaćanja ovih obaveza od strane Vijeća ministara BiH, Vlade Federacije BiH, Vlade Republike Srpske i Vlada kantona u FBiH.\n4. Oslobađanje od plaćanja akontacije poreza na dobit u toku 2020. godine za sve privredne subjekte, izuzev banaka i osiguravajućih kuća, te oslobađanje plaćanja poreza na imovinu, što bi u ovom trenutku najviše pomoglo turističkoj industriji u BiH, ali i građanima;\nCijenimo kako ovo ne bi predstavljao značajan udar na budžete, a taj novac bi mnogo značio svim kompanijama, naročito malim i srednjim preduzećima da se lakše nose sa ovom krizom. Smatramo da modeli eventualnog odgađanja plaćanja ove obaveze nisu adekvatni trenutnoj situaciji i problemima koji će uslijediti, jer će te obaveze onda u budućnosti predstavljati ogromni teret za kompanije koje budu hvatale zamah nakon krize.\n5. Sve javne nabavke u Bosni i Hercegovini usmjeriti primarno ka domaćim proizvođačima dobara ili domaćim pružaocima usluga i to najmanje u periodu od narednih 24 mjeseca gdje god je to moguće. Usvojiti potrebne izmjene Zakona o javnim nabavkama kako bi se to osiguralo, te u konsultaciji sa Evropskom komisijom suspendovati od primjene Zakon o državnoj pomoći u BiH na period od najmanje 24 mjeseca, s obzirom i da zemlje Evropske unije evidentno ne primjenjuju slične odredbe.\n6. Omogućavanje nesmetanog prekograničnog transporta robe i usluga, hitnim usaglašavanjem mjera sa zemljama sa kojima se graničimo, ali uključujući i zemlje EU i CEFTA zemlje;\n7. Smanjenje plata u državnoj službi i javnim preduzećima, uz izuzetke za radnike u zdravstvu, policijskim tijelima i prosvjeti, te također vodeći računa o zaposlenima u javnom sektoru koji imaju plate niže od prosječne plate u BiH. Sredstva ostvarena uštedama mogu se koristiti za povećanje plata radnika u zdravstvu, koji su najviše opterećeni trenutno situacijom, nabavku neophodne zdravstvene opreme, ali svakako i za pomoć privredi;\n8. Podržavamo već iznesene zahtjeve da se usvoje rebalansi budžeta na način da svi troškovi koji se ne odnose na isplatu plata, vanbudžetske fondove, zdravstvenu zaštitu, socijalnu zaštitu i slično neophodne rashode, prebace na stavke vezane za zdravstveni sektor i ublažavanje posljedica ekonomske krize i očuvanje zaposlenosti;\n9. Pomjeriti rok uplate PDV-a sa desetog dana u mjesecu na minimalno kraj mjeseca, a smatramo da bi trebalo ozbiljno razmisliti i o mogućnosti pomjeranja obaveze plaćanja PDV-a po naplati potraživanja, ako ne kod svih, a onda barem kod privrednih društava sa manjim ukupnim godišnjim prihodom, koji bi se odredio na temelju analize nadležnih institucija, te omogućiti povrat PDV-a za uplate za nenaplaćena potraživanja počev od 1. marta 2020. godine;\n10. Ukinuti naplatu svih kirija za prostore u vlasništvu javnih institucija ili preduzeća u narednih 12 mjeseci;\nBIT Alijansa smatra da bi ove predložene mjere, uz niz onih koje su već predložene od strane drugih udruženja privrednika i samih institucija vlasti, predstavljale adekvatan početni odgovor zvaničnih institucija BiH na ekonomsku krizu koja je već evidentna, te je vlastima upućen zahtjev da se razmotre i u što kraćem roku usvoje. Ove mjere osigurale bi amortizaciju početnog udara ove krize na ekonomiju i omogućile dodatno vrijeme za kreiranje novih programa prilagođenih nastaloj situaciji.


Jat Airways: Najviše putnika u junu još od 1991. - Dan u Beogradu\nNaslovna » BG servis » Jat Airways: Najviše putnika u junu još od 1991.\nJat Airways: Najviše putnika u junu još od 1991.\nAh Neša 3. juli 2012. BG servis Postavite komentar\nTokom juna 2012. Jat Airways je prvi put još od 1991. godine prevezao više od 100.000 putnika.\nBroj od 100.665 prevezenih putnika u junu u redovnom evromediteranskom saobraćaju rekord je Jata za proteklu 21 godinu. I u maju mesecu ove godine Jat Airways prevezao je 97.441 putnika u evromediteranskom saobraćaju što je najbolji rezultat za maj u poslednjih 12 godina.\nU junu ove godine Jat je u svom redovnom i čarter saobraćaju prevezao ukupno 134.969 putnika što je za 16 odsto više u odnosu na isti mesec 2011. Prosečna popunjenost putničke kabine iznosi 74 odsto, što je povećanje od dva odsto u odnosu na prošlogodišnji rezultat. Tokom prvih šest meseci 2012. Jat Airways je prevezao 575.363 putnika što je za 11 odsto više u odnosu na isti period 2011, dok je popunjenost putničke kabine veća za sedam odsto i iznosi 71 procenat. Broj putnika koji su tokom prvih šest meseci ove godine leteli ka destinacijama u evromediteranu povećan je za 11 odsto.\nNa osnovu rezultata iz 2011. i prvog polugodišta 2012. broj prevezenih putnika koji koriste usluge Jata raste već drugu godinu zaredom, što ukazuje na sve veće interesovanje putnika za let srpskom nacionalnom aviokompanijom. (danubeogradu.rs)\nTagovibg servis dub jat airways saobraćaj\nPrethodni Indija na fotografijama velikog formata\nSledeći Moda za poneti – jul 2012.


Udruzenje trgovine - Statistika\nTrgovina, kao posebna privredna delatnost, ima zadatak da svojim posredovanjem u prometu organizuje redovnu razmenu između proizvodnje i potrošnje. Svojom aktivnošću ona treba da obezbedi ponudu robe i usluga u količinama i asortimanu koje tržište traži, u vreme kada se traži i po cenama i drugim uslovima koje su kupci spremni da prihvate. Aktivnosti koje se realizuju u odeljenju za trgovinu, usluge, cene i zaštitu potrošača odnose se na praćenje i informisanje o aktuelnoj situaciji i podacima relevantnim za ovaj sektor privrede, a sve u cilju pružanja osnove privrednicima da uspešno planiraju i realizuju svoje buduće aktivnosti.\nPraćenje i informisanje o kretanjima na tržištu roba i usluga: praćenje prometa roba i usluga na teritoriji Grada; praćenje i analiziranje kretanja cena proizvoda i usluga; analiziranje kretanja kupovne moći i životnog standarda stanovništva; praćenje i informisanje iz oblasti trgovine i zaštite konkurencije, kao i propisa kojima se uređuje oblast zaštite potrošača; praćenje rada i ostvarivanje saradnje sa organizacijama za zaštitu potrošača, kao i drugi poslovi iz ove oblasti.\nU skladu sa potrebama privrednika, organizovanje okruglih stolova/panela/prezentacija koje za temu imaju aktuelna dešavanja i relevantne promene unutar ovog sektora privrede;\nSprovođenje aktivnosti vezanih za edukaciju svih zainteresovanih strana - učesnika na tržištu roba i usluga;\nPružanje konsultantskih usluga u vezi svih aktivnosti koje su usmerene ka blagovremenom analiziranju svih propisa iz oblasti finansija, računovodstva, poreza, doprinosa i drugih oblasti koje su u interesu članova Privredne komore;\nSaradnja sa relevantnim institucijama i privrednim subjektima, posete organizacijama, institucijama i privrednicima, u svrsi informisanja privrednih subjekata o aktuelnim privrednim kretanjima i trendovima.\nNovi Zakon o zaštiti potrošača, koji je gotovo u potpunosti usklađen sa evropskom potrošačkom regulativom, počinje da se primenjuje 22. septembra. Reč je o zakonu kojim se, između ostalog, skraćuje rok za odgovor na reklamaciju na osam dana i daju nova ovlašćenja tržišnoj inspekcije, koja će moći da sankcioniše trgovce. Prema podacima Centra za zaštitu potrošača Srbije, potrošači će imati rok od 14 dana da bez objašnjenja vrate proizvod kupljen na daljinu, a moći će i da reklamiraju proizvod bez ambalaže. Još jedna od izmena je i ukidanje sudskih taksi za potrošačke sporove čiji su iznosi manji od 500.000 dinara. Pored navedenog, novina je i da će u prvih šest meseci od kupovine, roba moći da se poporavlja samo uz izričito odobrenje potrošača, a ukoliko je nezadovoljan, potrošač će moći da bira između popravke i zamene nekog proizvoda. U nameri da se uredi institucionalni okvir u kome će se Zakon sprovoditi, predviđeno je i uvođenje savetodavnih tela pri javnokomunalnim preduzećima, gde će biti uključeni i predstavnici evidentiranih udruženja za zaštitu potrošača. Pored toga, Zakon jasno definiše kriterijume za rad udruženja potrošača, kao i obaveza lokalne samouprave da pomogne njihov rad, sa ciljem pružanja što bolje savetodavne pomoći, ali i informisanosti potrošača.\nODBOR ZA PRIVREDU USVOJIO PREDLOG ZAKONA O ZAŠTITI POTROŠAČA\nSkupštinski Odbor za privredu, regionalni razvoj, trgovinu, turizam i energetiku usvojio je danas većinom glasova Predlog zakona o zaštiti potrošača. Na sednici Odbora, na kojoj je razmatran Predlog zakona o zaštiti potrošača, u pojedinostima, većinom glasova usvojeno je i sedam amandmana koje je prihvatila i Vlada Srbije. Poslanik Blagoje Bradić je tokom sednice zatražio amandmanom da se u Zakon o zaštiti potrošača unese obaveza da se upustvo za upotrebu proizvoda mora štampati i na jezicima manjina, a da se posebnom oznakom na proizvodu naznači ko je krajnji prodavac. Novina u tom zakonskom predlogu je da odgovor kompanije na eventualni zahtev za zamenom, popravkom ili vraćanjem novca zbog nezadovoljstva kvalitetom artikla, mora da usledi najkasnije za 15 dana. Domaći kupci će, s novim zakonskim rešenjima, imati mogućnost da se, kada je reč o kupovini na daljinu (pouzećem, Internetom), bez obrazloženja predomisle u roku od 14 dana i otkažu kupovinu. Ministar trgovine Rasim Ljajić prošle nedelje je najavio da će biti ukinute sudske takse za potrošačke sporove manje od 500.000 dinara, kako bi se potrošači podstakli da se izbore za svoja prava i sudskim putem, što do sada nije bio slučaj.\nPRIVREDA BEOGRADA U 2014.\nPOTROŠAČKE CENE U 2013. GODINI\nU 2013. godini rast potrošačkih cena je iznosio 2,2%. Ostvareni rast potrošačkih cena u 2013. godini, značajno je ispod projektovane inflacije za 2013. sa projekcijama za 2014. i 2015. godinu od 5,5% i ciljane inflacije za period od 2012. do 2014. godine 4% plus minus 1,5. Na inflaciju su protekle godine, uglavnom delovale cene hrane i bezalkoholnih pića, s obzirom na to da su cene hrane usled dobrih klimatskih uslova i povećanih prinosa poljoprivrednih kultura, snižene, što se odrazilo i na cene neprerađene hrane. Sniženje cena neprerađene hrane (voće, povrće, konzumna jaja, sveže meso i riba) je evidentirano u martu od 0,6%, julu 10,6, avgustu 3,7, oktobru 0,3 i novembru 4,9%, dok je cena prerađene hrane konstantno snižavana u periodu april-jul i oktobar-novembar, s tim što su mesečne stope pada cena bile u rasponu od 0,1 do 0,4%. Pad cena je evidentiran i kod derivata nafte, po osnovu nižih cena sirove nafte i kursa dolara, što je takođe, ublažilo opšti rast. Značajno dejstvo na rast inflacije su imale cene cigareta i alkoholnih pića, koje su imale najveći intenzitet rasta, pre svega po osnovu izmenjenih akciza. Značajno je uticalo i povećanje cena električne energije i gasa za domaćinstvo, koje su imale dejstvo na visok intenzitet rasta kontrolisanih cena proizvoda i usluga. Posmatrano po mesecima, najveći intenzitet rasta inflacije, evidentiran je u aprilu 0,8% i junu 1%, nepromenjeni nivo u martu, maju i septembru, sniženje u julu 0,9 i novembru 0,6% i u ostalim mesecima, umeren rast cena, u intervalu od 0, 2 do 0,6%. Na nivo inflacije, pored cena hrane i bezalkoholnih pića, koje su snižene 2,5%, uticale su i niže cene transporta za 1,2%, što je, u značajnoj meri, blažilo opšti rast potrošačkih cena. U potpunosti je neutralisan rast cena grupe stan, voda, električna energija, gas i druga goriva od 7,4%. Natprosečno su povećane i cene alkoholnih pića i duvana 10,5%, restorana i hotela 7,9, zdravstva 7,6, komunikacija 5,5, rekreacije i kulture 5,4, nameštaja, pokućstva i tekućeg održavanja 3,8 i ostale robe i usluga 2,8%. Niži nivo od opšteg, ostvaren je jedino kod odeće i obuće 0,5 i obrazovanja 0,1%.\n*Izvor: RZS, ZIS, Ekonomski institut\nPRIVREDNA KRETANJA, BEOGRAD\nPrema poslednje dostupnim podacima, Beogradski region učestvuje sa 39,6 odsto u BDP-u Republike Srbije. Sa 797 hiljada dinara BDP-a po glavi stanovnika, koliko je iznosio u 2012. god, Beogradski region ima 71 odsto veći per capita iznos u odnosu na republički prosek. To je, za oko 1,5 odsto manji iznos u odnosu na podatak iz 2011. godine, ali pokazuje gotovo identičan položaj srpske prestonice u odnosu na ostala tri regiona.\nSa ukupno 110.848 privrednih subjekata, koliko je bilo u martu 2014., od čega je 53.693 privrednih društava i 57.155 preduzetnika, privreda Grada Beograda je ostvarila sledeće performanse:\nukupna industrijska proizvodnja na teritoriji Beograda u junu 2014. godine manja je za 17,9 odsto u odnosu na prosek 2013. godine. Industrijska proizvodnja u periodu januar – jun 2014. godine u odnosu na isti period 2013. godine manja je za 1,6 odsto. Proizvodnja u periodu januar - jun 2014. godine, u odnosu na isti period 2013. godine u sektoru „Rudarstvo“ manja je za 3,4 odsto, u sektoru „Prerađivačka industrija“ manja je za 3,7 odsto, i u sektoru „Snabdevanje električnom energijom, gasom, parom i klimatizacija“ veća je za 1,3 odsto;\nizvoz/uvoz – deficit u spoljnotrgovinskoj razmeni privrede Beograda iznosio je u prvih šest meseci 2014. godine 2.779,5 miliona dolara. Ukupna vrednost spoljnotrgovinske razmene privrede Beograda za januar-jun 2014. iznosi: izvoz 1.575,7 miliona dolara, uvoz 4.355,2 miliona dolara, dok je pokrivenost uvoza izvozom 36,2 odsto. Učešće Beogradskog regiona u izvozu Srbije, za period januar-jun, iznosilo je 20,8 odsto, prethode Region Šumadije i Zapadne Srbije (33,0 odsto) i Region Vojvodine (32,8 odsto), dok je učešće Beograda u uvozu Srbije bilo najveće u odnosu na ostale regione i iznosilo 42,3 odsto;\ngrađevinarstvo – Posmatrano prema oblastima, najveću građevinsku aktivnost zabeležili su izvođači iz Beogradske oblasti, čak 58,8 odsto od ukupne vrednosti izvedenih radova. Slede Južnobačka oblast, 10,6 odsto, i Zlatiborska oblast, 4,2 odsto, dok se učešća ostalih oblasti kreću od 0,1 odsto do 2,6 odsto. Predviđena vrednost radova novogradnje u maju 2014. iznosi 85,1 odsto od ukupno predviđene vrednosti radova. Najveća građevinska aktivnost, posmatrano prema oblastima, zabeležena je u Južnobačkoj oblasti, 21,2 odsto od predviđene vrednosti novogradnje. Slede Beogradska oblast, 17,2 odsto, Sremska oblast, 15,8 odsto, Južnobanatska oblast, 9,9 odsto, i Pomoravska oblast 5,5 odsto, dok se učešća ostalih oblasti kreću do 4,0 odsto;\nunutrašnja trgovina – u periodi januar - maj 2014. g. promet robe u trgovini na malo, kada posmatramo indekse prodaje i otkupa proizvoda poljoprivrede, šumarstva i ribarstva, Beogradski region beleži pad od 6,3 odsto u odnosu na isti period 2013. godine;\nturizam - u periodu januar - jun 2014.godine Beograd je posetilo ukupno 335.902 turista (73.216 domaćih i 265.686 stranih posetioca), što predstavlja povećanje od 7 odsto u odnosu na isti period prethodne godine. Za prvih šest meseci 2014. godine ostvareno je ukupno 696.995 noćenja, što predstavlja rast u ukupnom broju noćenja od 4 odsto u odnosu na isti period 2013. godine.\nPrema Anketi o radnoj snazi koja je sprovedena u II kvartalu 2014.g., stopa nezaposlenosti u Beogradskom regionu iznosila je 18,3 odsto, dok je stopa zaposlenosti iznosila 38,9 odsto. Beogradski region broji ukupno 555.999 zaposlenih i 124.556 nezaposlenih lica.\nProsečna zarada u Beogradu, isplaćena u julu 2014. godine, iznosila je 77.919 dinara. U odnosu na prosečnu zaradu isplaćenu u junu 2014. godine, nominalno je veća za 1,5 odsto, a realno za 1,8odsto. Prosečna zarada bez poreza i doprinosa u Beogradu, isplaćena u julu 2014. godine, iznosila je 56.652 dinara. U odnosu na prosečnu zaradu bez poreza i doprinosa isplaćenu u junu 2014. godine, nominalno je veća za 1,7odsto, a realno za 2,0odsto.\nPrivredna komora Beograda, „Kuća privrede“, ima ulogu i kapacitete da, kroz dugogodišnju tradiciju i iskustvo, na najbolji način artikuliše problematiku i potrebe privrednog razvoja ekonomskih subjekata Grada sa potrebama državnih i lokalnih institucija.\nIndeks potrošačkih cena , Beograd 2014.\njan feb mart apr maj jun jul avg sep okt nov dec\n101,9 99,8 99,9\n99,9 100,3 99,7\nIndeks potrošačkih cena, Beograd 2013.\n100,5 100,5 99,7 102,2 200,3 201,3 98,6 100,3 100,2 100,2 99,1 100,2\nUPOREDNI PREGLED KUPOVNE MOĆI PO GRADOVIMA\nRANGIRANIM PREMA ZARADAMA U ODNOSU NA PROSEK REPUBLIKE SRBIJE\n- februar 2014. godine -\nG R A D Prosečna mesečna neto zarada po zaposlenom\n(bez poreza i doprinosa) Nova potrošačka korpa Odnos zarade i potrošačke korpe\nProsečna Minimalna (3:2) (4:2)\nBeograd 54.311 68.862 39.658 1,27 0,73\nPančevo 49.788 71.532 35.240 1,44 0,71\nNovi Sad 49.165 72.833 36.011 1,48 0,73\nRepublika Srbija 44.802 60.895 32.019 1,36 0,71\nKragujevac 44.057 65.719 34.090 1,49 0,77\nUžice 42.973 63.757 32.997 1,48 0,77\nŠabac 41.945 70.543 34.829 1,68 0,83\nZrenjanin 41.562 73.175 36.224 1,76 0,87\nSubotica 41.119 60.772 31.630 1,48 0,77\nS. Mitrovica 40.104 68.321 33.953 1,70 0,85\nZaječar 39.789 62.592 32.654 1,57 0,82\nNiš 39.750 62.818 32.752 1,58 0,82\nSmederevo 37.795 63.344 32.685 1,68 0,86\nKraljevo 37.740 59.498 30.837 1,58 0,82\nValjevo 36.405 60.962 32.329 1,67 0,89\nLeskovac 34.251 57.969 30.191 1,69 0,88\nPREGLED RAZVOJA TRGOVINE NA MALO U BEOGRADU\n(u hiljadama dinara) Indeks realnog prometa\nØ 1999.=100 Prodavnice Zaposleni\n1970. 1,209,748 88 3,982 22,082\n1980. 2,681,400 193 4,899 29,621\n1990. 2,032,876 146 7,732 34,011\n2000. 19,979,611 103 3,631 19,649\n2007. 400,754,891 250 22,369 86,652\n2008. 532,514,748 300 29,086 111,529\n2009. 419,712,635 205 27,520 105,524\n2010. 499,761,177 221 24,992 85,618\n2011. 473,815,000 198 24,328 80,313\n2012. 502,553,000 194 22,385


Pored međunarodnog konkrega, lokalni komitat IACES Beograd proslaviće 30 godina svog postojanja\nU svečanoj sali Univerziteta u Beograd otvoren je ACCESS – međunarodni akademski kongres studenata građevinarstva, koji je okupio preko 70 učesnika iz celog sveta.\nAkademski kongres biće održan od 3. do 10. oktobra 2021. godine u svečanoj sali Univerziteta u Beogradu.\n„Akademski kongres biće održan od 3. do 10. oktobra 2021. godine u svečanoj sali Univerziteta u Beogradu, kada će LK IACES Beograd ugostiti preko 70 studenata građevinarstva iz inostranstva. Cilj udruženja je povezivanje studenata sa našeg univerziteta sa ostatkom sveta. Srž ACCESS kongresa i našeg udrženja jeste profesionalno povezivanje, održavanje stalnih kontakta i prijateljstva sa studentima iz inostranstva, kao i prenošenje duha IACES-a na mlađe kolege i buduće inžinjere“ – navodi Mina Ćeranić, predsednik IACES LK Beograd.\nIACES je međunarodno udruženje studenata građevinarstva\nProgram kongresa ACCESS 2021\nZa vreme trajanje kongresa studenti građevinarstva i drugih tehničkih nauka imaće prilike da prisustvuju brojim stručnim predavanjima. O strukovno i akademski važnim temama pričaće nastavnici Građevinskog fakulteta u Beogradu. Pored toga, svoja izlaganja i prezentacije o savremenim građevinskim materijalima imaće i kompanije Elixir Group, Alumil YU Industry i Xella Srbija – pokrovitelji događaja. Kongres su još podržale kompanije Mapei, Silka i Peri, dok je medijski pokrovitelj portal Gradnja.rs.\nPored toga, biće organizovan i obilazak značajnih gradilišta i prateće radionice. Takođe, za studente iz inostranstva biće organizovan i turistički obilazak znamenitosti Beograda uz upoznavanje sa lokalnom tradicijom i kulturom naše zemlje. Ključni događaj svakako jeste internacionalno veče i proslava tridesetogodišnjice postojanja Lokalnog komiteta Beograd.\nUčešćem u kongresu i pratećim aktivnostima, budući mladi inženjeri imaju mogućnost da upotpune svoja znanja i uporede svoja iskustva sa kolegama iz inostranstva. Takođe, članovi udruženja stiču mogućnost da stupe u kontakt sa mnogim građevinskim kompanijama širom sveta, a neretko se dešava da baš u njima obave stručnu praksu.\nACCESS je međunarodni akademski kongres studenata građevinarstva koji se ove godine održava u Beogradu\nSrž kongresa je profesionalno povezivanje, održavanje stalnih kontakta i prijateljstva sa studentima iz inostranstva.\n„Lokalni komitet IACES Beograd osnovan je 1991. godine i od tada se teži povezivanju studenata našeg fakulteta sa ostatkom sveta i stvaranju pouzdanog, dobro organizovanog i vrednog tima koji unapređuje sopstvena i profesionalna znanja iz oblasti građevinarstva. Ponosimo se i negovanjem odnosa između studenata i alumni članova IACESa“ – navodi se na zvaničnoj stranici udruženja.\nIACES Beograd ima svoj Izvršni odbor koji broji 5 članova. Takođe, podeljen je u više timova koji se bave užim delatnostima kako bi i rukovođenje komitetom bilo lakše: Tim za korporativne odnose, Marketing tim, Tim za logistiku itd. „Lokalni komitet Beograd je godinama predstavljao jedan od stubova organizacije na internacionalnom nivou i taj status održava i danas“ – navodi Mira Ćaranić.\nPored razmene studenata, ovo udruženje se još bavi i obilaskom gradilišta i fabrika, organizacijom neformalnih događaja, stručnih kurseva i kreativnih radionica. Tu su i brojna lokalna dešavanja i internacionalni događaji. Svakako, reč je o udruženju za pohvalu čiji pozitivan primer odnosa prema akademiji, profesiji i razmeni stručnih iskustva treba da slede i studenti drugih tehničkih fakulteta u Srbiji.\nIACES Beograd je grupa mladih i ambicioznih inžinjera građevinarstva\nKoliko košta iznajmljivanje stanova za studente\nKako izgleda studirati arhitekturu u Beogradu\n#ACCESS #IACES #kongres #studenti


Saša Radulović: Partijski parazit napao javni sektor - Politika - Dnevni list Danas\nPočetna » Politika » Saša Radulović: Partijski parazit napao javni sektor\nSaša Radulović: Partijski parazit napao javni sektor\nGlavni uzrok deficita u Srbiji su partijske privilegije. Političke stranke su javni sektor u koji je ugurano 700.000 članova sa diplomama izmišljenih fakulteta na izmišljena radna mesta. Partijski parazit je napao javni sektor i to plaćaju danas svi građani Srbije, istakao je juče Saša Radulović, bivši ministar privrede i predsednik pokreta „Dosta je bilo“, čija je prva godina postojanja obeležena juče konferencijom za novinare.\n0Piše: B. C. 26. februara 2015. 07.54\nOn je dodao da je među uzrocima ekonomskog propadanja zemlje i takozvana „burazerska ekonomija“, odnosno poslovi sa privatnim firmama koje su tesno povezane sa funkcionerima političkih stranaka. „Umesto smanjenja penzija, treba iskoreniti partokratiju u javnom sektoru. Nije pitanje da li treba štedeti, već gde“, ukazao je Radulović.\nPrema njegovim rečima, podela u politici na levicu i desnicu je stvar prošlosti, a nova se svodi na pristojne i privilegovane. U pristojne, kako je rekao, spada većina građana, dok su privilegovani paraziti koji žive na račun društva. Radulović je napomenuo i da će pokret „Dosta je bilo“ postati stranka posle „uspeha, odnosno prelaska cenzusa“ na izborima u Vojvodini, koji se očekuju na proleće sledeće godine.\nPotpredsednik pokreta Dušan Pavlović je naglasio da „Dosta je bilo“ nije zasad sarađivao ni sa jednom strankom, a razlog tome je što traže partiju kojoj nije cilj „samo borba protiv vlade Aleksandra Vučića“.\n„Postoje stranke opozicije koje predstavljaju repliku strankama na vlasti, a koje su takođe na vlasti u pokrajinskom i lokalnim nivoima koji su opet replika republičke vlasti. Političke stranke su toliko trule da kao stranke ništa ne vrede, što ne znači da u njima nema kvalitetnih pojedinaca“, objasnio je Pavlović.


Acronis i KAV u virtuelizovanim sistemima | PC Press\n17. juli 2014. 7. juli 2014. PC Press\nVirtuelni sistemi predstavljaju okosnicu modernih data centara današnjice. Tehnologiju virtuelizacije koriste sve industrije, a u Srbiji je najzastupljenija u finansijskim institucijama. Zaštita ovih podataka zato predstavlja značajan izazov.\nVirtuelizacija snižava troškove eksploatacije, uvećava standardizaciju i donosi mogućnost centralizovanja svih IT sistema matične grupe na jednoj ili nekoliko lokacija. Nije manje bitan ni softver – bankarski sistemi često nisu razvijeni na najnovijoj tehnologiji, što se ne smatra manom već naprotiv, prednošću – godine svakodnevnog rada i uklanjanja grešaka znatno su unapredile pouzdanost. Ipak, spoj modernog i pouzdanog treba osigurati od eventualnih problema efikasnim sistemom backup‑a. A ne treba zanemariti ni činjenicu da se stari softver često „vrti“ na starim operativnim sistemima, koji su podložniji napadu malicioznog koda.\nBackup u VMware svetu\nVirtuelne sisteme lako je obezbediti od obe vrste problema: nedostupnosti usled kvara na hardveru ili samoj virtuelnoj mašini, kao i njene eventualne ugroženosti malicioznim kodom. Kompanija Acronis, poznata po vrhunskim backup proizvodima za najpoznatiji softver za virtuelizaciju današnjice, izradila je Acronis Backup for VMware. Reč je o softveru koji predstavlja spoj dobro poznatih opcija i mogućnosti Acronis backup‑a prilagođenog VMware okruženju. Stepen integracije sa profesionalnim verzijama VMware‑a je visok, pa je sistem mnogo brži od klasičnih sistema backup‑a.\nKorisnički interfejs i konfiguracione opcije ne razlikuju se od standardnih Acronis rešenja, pa je vreme učenja svedeno na minimum. Takođe, softver je u stanju da prepozna većinu serverskih rešenja baziranih na Microsoft platformi, što omogućava granularni backup, do nivoa pojedinačnog fajla. Na ovaj način je postupak oporavka sistema znatno kraći i jednostavniji u odnosu na eventualno „razmotavanje“ kompletne virtuelne mašine.\nBackup softver nije predviđen da sačuva virtuelne sisteme od napada malicioznog softvera, pa je antivirusno rešenje i dalje obavezno. Kompanija Kaspersky prepoznala je smer u kome će se sistemi virtuelizacije kretati, pripremivši Kaspersky Security for Virtualization. Ideju da se sve virtuelne mašine zaštite centralizovano, na hipervizoru, pozdraviće većina adminstratora, jer se tako rešavaju dodatne komplikovane administracije pojedinačnih instanci AV rešenja. Novi antivirus za virtuelne sisteme, osim VMware proizvoda, podržava i Citrix i Microsoft rešenja za virtuelizaciju pa, ukoliko radite u okruženju u kome se koriste te tehnologije, imate razlog više za Kaspersky. Centralizovan sistem sadrži još jednu važnu prednost u odnosu na nepovezane instance – update baze obavlja se na jednom mestu, bez opasnosti da se deo sistema „osveži“ novim AV definicijama a deo ne.\nKaspersky je posebnu pažnju posvetio performansama i, prema nezavisnim testovima, učinio sistem izuzetno brzim i pogodnim za uvek nedovoljne resurse hipervizora. Na ovaj način omogućeno vam je da sve postojeće verzije AV sistema, koje su se eventualno nalazile u okviru virtuelnih mašina, zamenite jednom i tako dodatno pojednostavite administraciju, ali i ubrzate postojeće sisteme.\nNa kraju, korišćenje jednog ili oba ova sistema, korak je ka usklađenosti sa Odlukom Narodne banke Srbije o minimalnim standardima upravljanja informacionim sistemom finansijske institucije, kojom su predviđene kontrole obezbeđenja IT sistema od gubitka podataka i zaštite od malicioznog koda.\nTagovi: Acronic, Singi, virtuelni sistem\n← Summer Selfie: Klinac napravio selfie godine\nCanon PowerShot D30 – za slike iz dubine mora →